تەماشا کردنی فلیم و دراما و یاری کۆنکان لە مانگى پیرۆزى ڕەمەزان: ماڵپەڕی وەڵامەکان\nڕۆژووحوکم و ئادابەکانى ڕۆژووتەماشا کردنی فلیم و دراما و یاری کۆنکان لە مانگى پیرۆزى ڕەمەزان\nتەماشا کردنی فلیم و دراما و یاری کۆنکان لە مانگى پیرۆزى ڕەمەزان\nهەندێ لە ڕۆژووەوانان زۆربەی کاتەکانیان لەڕۆژانی ڕەەزاندا بەتەماشا کردنی تەلەفیزۆن و فلیم و ئەڵقەی دراما و یاری کۆنکان . .هتد ، بەسەر دەبەن، جا ئەم کارە لەڕووی شەرعی یەوە چۆنە وحوکمی چی یە ؟\nپێویستە لەسەر ڕۆژووەوان و جگە لەوانیش لە موسوڵمانان تەقوای خودا بکەن و ئاگاداری کار و کردەوەکانیان ببن و بزانن چ دەکەن وسەرقاڵی چین ، و ئاگاداری ئەو شتانە بن کەخودا حەرامی کردووە لە تەماشا کردنی فلیمی خراپ کە شتی ناشەرعی تێدایە ، وەک وێنەی ئافرەتی ڕوون و نیچمە ڕووت ، و جگە لەمانەش لەقسەی پڕو پوچ و گۆرانی و مۆسیقا و باقی حەرام کراوەکانی تر .\nهەروەک پێویستیشە لەسەر موسوڵمان ئاگادار بێت خۆی سەرقاڵ نەکات بە کۆنکان و جگە لەویش کەمرۆڤ بێ ئاگا دەکات لە زیکر و یادی خودا ، و ئەنجام دانی نوێژ لەکاتی خۆی ،و ڕەق بوونی دڵ ،و کەوتنە نێو چەندانی شتی نابەجێی ترەوە ، خوای پەروەردگار لەم بارەیەوە فەرموویەتی :\n(وَمِنَ النَّاسِ مَنْ يَشْتَرِي لَهْوَ الْحَدِيثِ لِيُضِلَّ عَنْ سَبِيلِ اللَّهِ بِغَيْرِ عِلْمٍ وَيَتَّخِذَهَا هُزُوًا أُولَئِكَ لَهُمْ عَذَابٌ مُهِينٌ * وَإِذَا تُتْلَى عَلَيْهِ آيَاتُنَا وَلَّى مُسْتَكْبِرًا كَأَنْ لَمْ يَسْمَعْهَا كَأَنَّ فِي أُذُنَيْهِ وَقْرًا فَبَشِّرْهُ بِعَذَابٍ أَلِيمٍ) لقمان/6، 7 .\nوه له‌ناو خه‌ڵكیدا كه‌سانێك هه‌ن كه سود له قورئانى پیرۆز نابینن و سه‌رقاڵن به [لَهْوَ الْحَدِيثِ] واته: شه‌ریك دانان بۆ خواى گه‌وره، یاخود گۆرانی و مۆسیقا، یاخود هه‌موو قسه‌و شتێك كه خه‌ڵكی سه‌رقاڵ بكات له دینه‌كه‌ی خوای گه‌وره‌و رێگریان بكات لێى، (عبدالله ى كوڕى مه‌سعود) سێ جار ده‌فه‌رمێت: سوێند به‌و خوایه‌ى هیچ په‌رستراوێك به‌حه‌ق نیه شایانى په‌رستن بێت جگه له‌و، مه‌به‌ست له‌م ئایه‌ته گۆرانییه، وه (عبدالله‌ى كوڕى عه‌بباس و جابرو عیكریمه‌و سه‌عیدى كوڕى جوبه‌یرو موجاهیدو مه‌كحول و عه‌مرى كوڕى شوعه‌یب و عه‌لى كوڕى بوزه‌یمه‌یش) وایان فه‌رمووه، وه (حه‌سه‌نى به‌صرى) ده‌فه‌رمێت: ئه‌م ئایه‌ته له‌سه‌ر گۆرانى و مۆسیقا دابه‌زیوه ، بۆ ئه‌وه‌ی كه ڕێگری بكه‌ن له ڕێگای خوای گه‌وره، واته: خه‌ڵكى گومڕا بكه‌ن و لابده‌ن له ڕێگای ڕاستی خوای گه‌وره به گۆرانی و مۆسیقاو هه‌موو شتێكی پووچه‌ڵ ، به‌بێ زانست و زانیاری ، وه ئه‌م ڕێگایانه ئه‌گرنه‌به‌ر تا گاڵته به ڕێگاو دینی خوای گه‌وره بكه‌ن ، ئا ئه‌مانه له ڕۆژی دوایی سزایه‌كیان بۆ هه‌یه كه خوای گه‌وره له‌ناو سزاكه‌شدا ڕیسوایان ئه‌كات.\nوه كاتێك ئایه‌ته‌كانی ئێمه‌یان به‌سه‌ردا بخوێندرێته‌وه ئه‌و كه‌سانه‌ی كه گاڵته به دینى خواى گه‌وره ئه‌كه‌ن ، پشت هه‌ڵئه‌كه‌ن له‌خۆبه‌گه‌وره‌زانیاندا ، وه‌ك ئه‌وه‌ی كه هه‌ر نه‌یبیستبێ ، وه‌ك ئه‌وه‌ی كه گوێی گران بێت و نه‌یبیستێ ، موژده بده به‌و كه‌سانه به سزایه‌كی زۆر به‌ئێش و ئازار.\nوەهەروەها لەباسی سیفات وئاکاری (عباد الرحمن)دا ، فەرموویەتی : (وَالَّذِينَ لَا يَشْهَدُونَ الزُّورَ وَإِذَا مَرُّوا بِاللَّغْوِ مَرُّوا كِرَامًا) الفرقان/72.\nواتە: ئه‌و كه‌سانه‌ی كه ئاماده‌ی زورو ناحه‌ق نابن، واته: ئاماده‌ى شه‌ریك دانان بۆ خواى گه‌وره‌و تاوان و سه‌رپێچى و خراپه نابن، یان شایه‌تی ناحه‌ق ناده‌ن، یان ئاماده‌ى جه‌ژنی كافران نابن، یان ئاماده‌ی بۆنه‌ی بیدعه نابن، یان ئاماده‌ى گۆرانى و شوێنى خراپ نابن ، وه كاتێك كه به‌لای له‌غو قسه‌ی پووچه‌ڵ و بێ بنه‌مادا تێپه‌ڕن به ڕێزه‌وه تێده‌په‌ڕن و خۆیان دوور ئه‌خه‌ن و پشتی تێ ئه‌كه‌ن.\nجا کەلیمەی (الزور) هەموو جۆرە مونکەر وخراپەیەک دەگرێتەوە .\nوە مانای بڕگەی (لا يشهدون ) واتە: ئامادەی نابن وبەشداری تێدا ناکەن .\nپێغەمبەری ئازیز ﷺ فەرموویەتی : (ليكونن من أمتي أقوام يستحلون الحر والحرير والخمر والمعازف) رواه البخاري في صحيحه ، معلقا مجزوما به .\nواتە : کۆمەڵێک لەئومەتەکەم پەیدا دەبن زینا وجلی ئاوێرشم "حەریر" وعەرەق ومۆسیقا حەڵاڵ دەکەن .\nجا مەبەست لە (الحر) : داوێنی ئافرەتانێکە کەحەڵاڵ نی یە .\nوە مەبەست لە(المعازف) : گۆرانی وئامێری مۆسیقا وهاوشێوەکانیەتی.\nوە بێگومان خوای پەروەردگار هەموو ئەو وەسیلە وڕێگایانەی کەمرۆڤ بەرەو حەرام دەبەن حەرام کردووە وڕێگەی نەداوە مرۆڤ توخنیان کەوێت .\nحەتمەن تەماشا کردنی فلیمی خراپ ، و ئەوەی لە تەلەفیزۆنەکانەوە لەشتی نەشیاو بڵاو دەکرێتەوە پێویستە مرۆڤی موسوڵمان خۆی لێیان بەدوور بگرێت ، وڕێگە نەدات ماڵ ومنداڵی تەماشای بکەن وکەم تەرخەم نەبێت لەم بابەتەدا.\nبەکورتی ئەم تاوانانە پاداشتی ڕۆژوو کەم دەکەنەوە گەر نەڵێین بەتاڵی دەکەنەوە ؛ چونکە هەندێ لەزانایان لەوانە ئیمامی ئەوزاعی و ئیبن حەزم پێیان وایە گوناح وتاوان ڕۆژوو بەتاڵ دەکەنەوە .\nخوای پەروەردگار هەموو لایەک بپارێزێت لەهەموو کار وگوفتارێکی خراپ ، وهیدایەتمان بدات بۆ هەموو کارێک کەڕازی بوونی خودای تێدا بێت.\nپێش ئەوەى کۆتایی بە وەڵامەکە بهێنین\nدەبێ ئەوەش بزانین کە كات سەرمایەیەكی گرنگە لە ژیانی مرۆڤایەتی بەگشتی و موسوڵمانان بەتایبەتی كەتێیدا تێشوو كۆدەكرێتەوە بۆ ڕۆژی دوایی ، پیاو چاكان و زانایان بە تێڕوانینێكی گرنگەوە سەیری كاتیان دەكرد و بەڵكو بەنرخترین شتیش بووە لەلایان بە تایبەت لە مانگى ڕەمەزاندا .\nوە لەبەر گرنگى کاتە دەبینین خواى گەورە مرۆڤى بەرپرسیار كردووە لەوەى كە ئەو گەوهەرە بەنرخە چۆن، و لە چیدا سەرفى بكات بیباتە سەر ؟\nجا ئایا شیاوە بۆ موسڵمان لە مانگى ڕەمەزاندا كاتى زێڕینى خۆى بە كارێکەوە سەرف بکات کە هیچ سودی بۆ دنیا و قیامەتى نەبێت؟!\nبۆیە پێویستە موسڵمان کاتەکانى لە باشترین كار و كرداردا بە سەرى بەرێت، كە ببێتە هۆى بە دەست هێنانى ڕەزامەندى پەروەردگار، و گەیشتن بە بەهەشتى بەرین، و ڕزگار بوون لە ئاگرى دۆزەخى هەتا هەتایى، و بێتە سودمەندى موسڵمانان، و پێشخستنیان لە بوارە جۆر بەجۆرەكانى ژیانى دونیا ؟!\nچۆنێتى دوورکەوتنەوەى موسڵمان لە خراپە و تاوان لە مانگى پیرۆزى ڕەمەزان چۆنێتى ڕۆژوو گرتن لەو وڵاتانەى كە ڕۆژ تیایدا درێژە ؟ ئایا ڕۆژوی کەسێک دروسته کە نوێژ نەکات ؟ من خاوەن خێزانم و واخەریکە ڕەمەزان نزیک دەبێتەوە ، ئایا چۆن منداڵەکانم پەروەردە بکەم لەم مانگە پیرۆزەدا ؟ ئەو كارانە چین کە پێویستە موسڵمانان پێش هاتنى مانگى ڕەمەزان ئەنجامى بدەن؟\nسەردان: ١,٤٨٥ بەش: حوکم و ئادابەکانى ڕۆژوو\nپرسیاری دواترڕاستى ئەو دەنگەى کە لە (15)ى رەمەزان دەبیسترێپرسیاری پێشترچۆنێتى دوورکەوتنەوەى موسڵمان لە خراپە و تاوان لە مانگى پیرۆزى ڕەمەزان


ئه‌رمینیا پاشگه‌زده‌بێته‌وه له ئاسایی‌کردنه‌وه‌ی په‌یوه‌ندیـیه‌کانی له‌گه‌ڵ تورکیا\nسه‌رۆکی ئه‌رمینیا سێرگی سه‌رکیسیان\nسه‌رۆکی ئه‌رمینیا داوای له سه‌رۆکی په‌رله‌مانی وڵاته‌که‌ی کردووه ئیمزاکه‌ی له‌و ڕێکه‌وتنـنامه‌یه لابدات که له سـاڵی 2009 دا له‌گه‌ڵ تورکیا مۆری کردبوو به مه‌به‌سـتی ئاسایی‌کردنه‌وه‌ی په‌یوه‌ندیـیه‌کانی نێوان هه‌ردوو وڵات.\nئۆفیسی سه‌رۆکایه‌تی ئه‌رمینیا ڕۆژی دووشه‌ممه گوتی سه‌رۆک سێرگی سه‌رکیسیان له به‌یانـنامه‌یه‌کدا ڕایگه‌یاند ئه‌رمینیا ڕێـکه‌وتنـنامه‌که په‌سه‌ند ناکات، چونکه تورکیا مه‌رجی پـێش وه‌ختی داناوه.\nبه‌پـێی ڕێکه‌وتنـنامه‌که ده‌بوایه په‌یوه‌ندیـیه دیـپـلۆماسیـیه‌کانی نێوان هه‌ردوو وڵات ده‌سـتپـێبکاته‌وه و خاڵی سنووری نێوانیان جارێـکی دیکه بکرایه‌ته‌وه که له‌وه‌تای سـاڵی 1993 وه داخراوه. ڕێکه‌وتنه‌که به یارمه‌تی ئه‌مه‌ریکا و چه‌ند وڵاتێـکی دیکه پـێی‌گه‌یشتبوون.\nله نیشـانه‌یه‌کی دیکه بۆ زیادبوونی گرژیـیه‌کانی نێوان هه‌ردوو وڵات، وه‌زیری ده‌ره‌وی تورکیا له‌م دوایـیانه داوای له ئه‌رمینیا کرد هێزه‌کانی له ناوچه‌ی ناگۆرنۆ- که‌ره‌باخ بکشێنێته‌وه. که ناوچه‌یه‌کی جوداخوازی سه‌ر به ئازه‌ربایجانی دۆستی تورکیایه.\nله پاش سـاڵی 1994 وه که ئاگربه‌سـتێـک دوای شه‌ش سـاڵ له‌و ناوچه‌یه هاتووه‌ته دی، ناگۆرنۆ- که‌ره‌باخ و چه‌ند ناوچه‌یه‌کی ده‌وروبه‌ری له ژێر ده‌سـتی له‌شـکری ئه‌رمینیایه له‌گه‌ڵ هێزه ئه‌رمه‌نیـیه‌کانی ئه‌و ناوچانه.


ئێزدییەكان "چارشه‌مبا سەری ساڵێ" پیرۆز دەكەن\nچەند دیمەنێكی رێوڕەسمی "چارشه‌مبا سەری ساڵێ" - فۆتۆ: سەفین حەمید-AFP\nدوای ئەوەی داعش لە سەردەستی پێشمەرگە لە شنگال وەدەرنرا و لە عێراق و سووریا شكستی ھێنا، ئێستا ئێزدییەكان دەستیان بە ژیانی ئاساییكردووەتەوە و رێوڕەسمە ئاینییەكانیان بەڕێوەدەبەن. ئەمڕۆش ئێزدییەكان "چارشه‌مبا سه‌رى ساڵێ" پیرۆز دەكەن.\nچوارشه‌ممه‌ى سه‌رى ساڵ، ئێزدییه‌كان به جلوبه‌رگی سپی و مه‌شخه‌ڵی ئاگره‌وه، له په‌رستگای "لالشی پیرۆز" كۆده‌بنه‌وه، كه ده‌كه‌وێته ناوچه‌ی شێخان له هه‌رێمی كوردستان، جه‌ژنه‌كه‌یان ناوی جه‌ژنی"سه‌رساڵ"ـه و "چارشه‌مبا سۆر"ـیشی پێده‌ڵێن" ئه‌وه‌ش واتا سه‌ری ساڵی نوێی ئێزدی و رۆژی یه‌كی مانگی نیسانی ئێزدییه.\nوشه‌ی نیسان لای ئێزدییه‌كان له دوو وشه‌ی جیاوازه‌وه یه‌كیان گرتووه "نی" به واتای نوێ و "سان" به واتای له دایكبوونه.\nله خواره‌وه‌ی رێگا شاخاوییه‌كه كه ده‌چێت به‌ره‌و په‌رستگاكه، زیاره‌تكاران پێڵاوه‌كانیان له پێیان داده‌كه‌نن و به پێی په‌تی به‌ره‌و مه‌زارگاكه ده‌ڕۆن و ئه‌و كاره‌شیان وه‌ك نه‌زرێكه ده‌یكه‌ن.\nئێزدییه‌كان خاوه‌ن ئایینێكی جیاوازن له موسڵمان و مه‌سیحی و ئه‌وانی دیكه، نزیكه‌ی نیو ملیۆن كه‌س ده‌بن و به نه‌ته‌وه كوردن، ئه‌و ناوچانه‌ی ئه‌وانی تێدا ده‌ژین به "ئێزدخان" ناوده‌برێت و ناوه‌نده‌كه‌ی قه‌زای شنگاله. ناوچه‌كانیان ده‌كه‌وێته نزیك سنووری رۆژئاوای كوردستان - سووریا و هه‌ر چه‌نده ئه‌و خاكه‌ی ئه‌وانی له‌سه‌ر نیشته‌جێن وه‌ك ناوچه‌كانی دیكه‌ی هه‌رێمی كوردستان، خاكی كوردستانن، به‌ڵام هێشتا یه‌كێكه له كێشه‌كانی نێوان هه‌رێمی كوردستان و به‌غدا و تا ئێستا به فه‌رمی چاره‌نووسیان یه‌كلایی نه‌كراوه‌ته‌وه، به‌رده‌وام فه‌رمانڕه‌وایانی هه‌رێمی كوردستان، ئه‌و ناوچانه وه‌ك به‌شێكی جیانه‌كراوه له هه‌رێمی كوردستان ناوده‌به‌ن.\nئێزدییه‌كان ده‌ڵێن" ئایینه‌كه‌یان دێرینه و مێژووه‌كه‌ی ده‌گه‌ڕێته‌وه بۆ هه‌زاران ساڵ پێش ئێستا، هه‌ندێك ده‌ڵێن، ئایینه‌كه‌یان به‌شێكه له ئاینگه‌لی سه‌رده‌می بابلییه كۆنه‌كانی وڵاتی نێوان دوو رووباره‌كه و هه‌ندێكیش ده‌ڵێن، ئایینه‌كه‌یان تێكه‌ڵه‌یه‌كه له كۆمه‌ڵێك ئایینی كۆن، له‌وانه زه‌رده‌شتی و مانویی".\nداگیركه‌ران زۆر بڕیاری ناڕه‌وایان به‌سه‌ر ئێزدییەكان سه‌پاندووه و له مێژوودا زوڵمی زۆریان بینیووه، خۆیان ده‌ڵێن به‌وه‌ی داعشه‌وه به‌رامبه‌ری كردوون، تا ئێستا "74 فه‌رمانیان" له دژ به‌رێوه‌براوه.\nداعش له ساڵی 2014 كه په‌لاماری ناوچه‌كانیانیدا، ئه‌و ئیزدیانه‌ی به "كافر" ناوبرد، بۆیه زۆر كه‌سی لێ كوشتن و زۆرێكیشیانی رفاند و بێ سه‌روشوێن كردن، ناوچه‌كانیان به‌هۆی جه‌نگه‌وه زیانی زۆری لێكه‌وتووه. زۆربه‌یان ئاواره بوون و به ره‌وشێكی دژواردا تێپه‌ڕین. دوای رزگاركردنی باغۆز ژمارەیەك لە ژن و منداڵی ئێزدی بە كەسوكاریان شادبوونەوە و به‌شێكیشیان ئێستا چاره‌نووسیان دیارنییه.\nله‌م رۆژه‌دا ئێزدییه‌كان له ناو په‌رستگای ناو دۆڵه‌كه‌دا كۆده‌بنه‌وه و ده‌ستی دوعا بۆ خوداوه‌ند به‌رزده‌كه‌نه‌وه، ئاگردانی به‌ردینیان له ده‌سته و 365 چرا داده‌گیرسێن و داوا ده‌كه‌ن هه‌موو رۆژه‌كانی ساڵ به خێر و ئارامی ببنه‌سه‌ر، له‌نێو ئه‌و نه‌ریتانه‌ی دیكه‌ی له‌م رۆژه‌دا زیندوو ده‌كرێته‌وه، پاككردنی هێلكه و ره‌نگ كردنییه‌تی. ئه‌وان پێیان وایه، هێله‌كه سیمبوڵی (به‌ردی سیڤه) یه و به‌گوێره‌ی بیروباوه‌ڕی ئه‌و‌ان جیهان له‌وه‌وه دروستبووه.\nپاككردنی هێلكه‌ش له بیروباوه‌ڕی ئێزدییه‌كاندا گرێدراوه به شێوه‌ی گۆی زه‌وی و له دایكبوون و سه‌رچاوه‌ی ژیان، هه‌ر بۆیه له‌گه‌ڵ هاتنی ساڵی نوێدا، ئێزدییه‌كان توێكڵه ره‌نگاوره‌نگه‌كه‌ی هێلكه‌كه له‌گه‌ڵ گوڵ و هه‌ویردا تێكه‌ڵ ده‌كه‌ن و ده‌یده‌ن له ده‌رگای ماڵه‌كانیان و دوعا بۆ خێر و ئارامی ده‌كه‌ن.\n03 ئه‌ردۆغان له باره‌ی سه‌ردانی ئۆجه‌لان روونكردنه‌وه ده‌دات\n04 مادەی ھۆشبەر ژن و ماڵ لە پیاوێك دەسەنێتەوە\n05 باندێکی تەزویرکردنی ڤیزا دەستگیر کران\n06 به‌ڤیدیۆ.. سه‌دان تۆن گۆگرد له مووسڵ گڕی گرت


حوكمى بینا دروست كردن لەسەر گۆڕ: ماڵپەڕی وەڵامەکان\nئه‌حكامه‌كانى جه‌نازه‌بیدعەکانى جەنازەحوكمى بینا دروست كردن لەسەر گۆڕ\nحوكمى بینا دروست كردن لەسەر گۆڕ\nحوكمى بینا دروست كردن لەسەر گۆڕ چییە؟\nبینادروست كردن لەسەر گۆڕ حەرامە و پێغەمبەرى خوا ﷺ نەهى لەو كارە كردووە، لەبەر ئەوەى گەورەڕاگرتنى ئەهلى گۆڕى تێدایە و هۆكارێكیشە بۆ ئەوەى ئەو گۆڕانە بپەرسترێن و بكرێنە خوا جگە لە الله، وەكو چۆن ئەوە حاڵى زۆربەى ئەو بینایانەیە كە لەسەرگۆڕ دروست كراون، و خەڵكى شیرك دەكەن بە خاوەنى گۆڕەكانەوە و لەگەڵ خوادا بانگیان دەكەن و هاواریان بۆلا دەكەن، و ئەمە لەكاتێكدا هاواركردن و داواكردن لە گۆڕ و هانا بۆ بردنیان بۆ لابردنى ناخۆشی وبەڵا شیركى گەورەیە و دەرچوونە لە ئیسلام. والله المستعان .\nئایا چاندنى دره‌خت له‌سه‌ر گۆڕ دروستە؟ ئایا له‌سه‌ر قه‌بران مردوو ئاگاى لێیه كه قورئانى بۆ ئه‌خوێنن؟ بیدعەكانی سەردانی گۆڕستان کات و شێوازی تەڵقین کردنى مردوو حوکمی قورئان خوێندن بەدەنگی بەرز لەکاتی مردنی کەسێک\nسەردان: ٨٣٩ بەش: بیدعەکانى جەنازە\nپرسیاری دواترباسێک سەبارەت بە سزای گۆڕپرسیاری پێشترحوكمی یاری پۆبجی


تالیبان لە ئەفغانستان پێشێلکاری دەکات\nبە گویرەی ڕاپۆرتی ئەم دواییانەی رێکخراوی مافەکانی مرۆڤ، ئەندامانی تالیبان لە ئەفغانستان لەوەتای ڕووخانی کابولەوە زیاتر لە 100 ئەفسەری پولیس و دەزگای هەواڵگری نهێنی پێشوویان بە هەڕەمەکی و بە پەلە ئیعدام یان بێ‌سەروشوێنیان کردوون.\nوەک لە ڕاپۆرتی ئەم دواییانەی ڕێکخراویچاودێری مافەکانی مرۆڤدا هاتووە، ئەندامانی تالیبان لە ئەفغانستان لەوەتای ڕووخانی کابولەوە لە 15ی مانگی هەشتەوە زیاتر لە 100 ئەفسەری پولیس و دەزگای زانیاری نهێنی پێشوویان بە هەڕەمەکی و بە پەلە ئیعدام یا بێ‌سەروشوێنیان کردوون.\nلە بەیاننامەیەکی هاوبەش و واژۆکراوی 15ی مانگی دوازدەدا، ویلایەتە یەکگرتووەکان و 27 وڵاتی تر و نوێنەری باڵا بۆ کاروباری دەرەوە و ڕێبازی ئاسایش نیگەرانی قووڵی خۆیان سەبارەت بە ئەم پێشێلکارییانە دەربڕی کە لە لایەن ڕێکخراوی چاودێری مافەکانی مرۆڤەوە بە بەڵگە کراون.\nڕاپۆرتی ڕێکخراوی چاودێری مافەکانی مرۆڤ بە تایبەتی بەڵگە بۆ کوشتن یان بێ‌سەروشوێنچوون بۆ 47 ئەندامی پێشووی هێزەکانی ئاسایشی نیشتمانی ئەفغان تۆماردەکات ئەوانەی خۆیان بە دەستەوە دا یان لە نێوان 15ی مانگی هەشت و 31ی مانگی دەدا لە لایەن هێزەکانی تالیبانەوە گیران. ئەو ڕێکخراوەی مافەکانی مرۆڤ زانیاری لەسەر کوژرانی پتر لە 100 کەس تەنیا لە هەرێمەکانی غەزنی، هێلماند، قەندهار و کوندووز کۆکردەوه.\nتالیبان توانیویەتی دەستی بە تۆماری ڕابردووی کارمەندانی حکومەتیدا بگات و بۆ دەستنیشانکردنی خەڵک بەکاریان دێنێت بۆ ئەوەی بیانگرێت و بیانکوژێت.\nبە گوێرەی ڕێکخراوی چاودێری مافەکانی مرۆڤ لە شاری قەندهار لە کۆتایی مانگی نۆدا، هێزەکانی تالیبان چوونەتە سەر ماڵی 'باز موحەممەد'، و دەستبەسەریان کرد ، ناوبراو کارمەندی پێشووی ئاژانسی هەواڵگری نهێنی وڵات بوو. پاشان، خزم و کەسوکاری تەرمەکەیان دۆزیەوە.\nپترێشا گۆسمن، یاریدەدەری بەڕێوبەری بەشی ئاسیا لە ڕێکخراوی چاودێری مافەکانی مرۆڤ گوتی: "بەڵێنی لێخۆشبوون لە لایەن ڕێبەرایەتی تالیبانەوە، فەرماندەکانی خۆجێی بۆ کوشتنی هەڕەمەکی یان بێ‌سەروشوێنکردنی ئەندامانی پێشووی هێزەکانی ئاسایشی ڕانەگرتووە. ئەرکەکە دەکەوێتە سەرشانی تالیبان کە پێشی کوشتنی زیاتر بگرێت، لێپرسینەوە لە کەسانی بەرپرسیار بکات و قەرەبووی بنەماڵەی قوربانییەکان بکاتەوە."\nلەو بەیاننامە هاوبەشەدا جەختکراوە کە " گوایە ئەو کردارانە پێشێلکارییەکانی جیدی مافەکانی مرۆڤ نیشاندەدات و بە پێچەوانەی لێخۆشبوونە ڕاگەیەندراوەکەی تالیبانەوەیە. ئێمە داوا لە تالیبان دەکەین لێخۆشبوون بۆ ئەندامانی پێشووی هێزەکانی ئاسایشی ئەفغان و کاربەدەستانی حکومەتی پێشوو کاریگەرانە جێبەجێ بکات بۆ ئەوەی ئەم لێخۆشبوونە لە سەرانسەری وڵات و لە هەموو پلەکانیاندا جێبەجێ و پشتڕاست بکرێت.\nبەیاننامە هاوبەشەکە ڕایگەیاند "دەبێت ئەو کەیسە ڕاپۆرتکراوانە دەستبەجێ و بە ڕوونی لێکۆڵینەوەیان لەسەربکرێن و ئەوانەی بەرپرسیارن دەبێت بەرپرسیار بکرن و دەبێت ئەو هەنگاوانەش بە ڕوونی راگەیەندرێن وەک ڕێگرێکی دەستبەجی لە کوشتار زیاتر و هەروەها لە بێ‌سەروشوێنچوونەکان.\n"ئێمە لەسەر پێوانەکردنی تالیبان بە گوێرەی کردارەکانی هەروا بەردەوامین."


یارمەتی بو کێشەی دەروونی و هەستەدەماری منداڵ -\nبنەماڵەکە بریتین لە دایکەکە، باوکەکە و دوو کوڕ. لەم ماوەی دواییەدا کوڕەکان کێشەیان هەبووە. یەکێکیان کێشەی هۆشدانی هەیە و زۆر بەئاسانی لە فێرگەدا تووشی شەڕ وکێشە دەبێ. مامۆستاکەی و کارمەندی کۆمەڵایەتی فێرگە دایك وباوکی بۆ فێرگە بانگ دەکەن بۆ قسەوباس کردن لەگەڵیاندا و پێشیار دەکەن کە پەیوەندی بە چاودێری کۆمەڵایەتیەوە بگرن. دایک وباوکەکە سەرەتا بە گۆمان لە کاربەدەستانەوە سەیری بابەتەکەیان دەکرد، بەلام بە زوویی دەبینین کە، بە یارمەتی چاودێری کۆمەڵایەتی، چاودێری تەندروستی و فێرگە رێگا دەدۆزنەوە بۆ یارمەتی هەموو کەسانی خێزانەکە.\nخەمی دایك وباوکەکە بۆ منداڵەکانیان\nئەم خێزانە لە ماوەیەکی کورتدا دوو جار گواستوویانەتەوە بەهۆی کاری باوکیانەوە. باوکەکە کاری نۆرەیی دەکات و زۆر لە ماڵەوە نابێت. کوڕە بچکۆلەکەیان تەمەنی ٦ ساڵە و لە ماڵەوە لەگەڵ دایکیەتی. ئەو کێشی زیادی کردوە و تاقەتی نیە فیری بابەتی نوێ ببێ. منداڵە کوڕەکە پێی وایە ئەو لە خەڵك خراپترە و نایەوێت بۆ نموونە مەشقی لێخورینی پاسکیل بکات.\nبەهەر حاڵ خەم ونیگەرانی زیاتر سەبارەت بە کوڕە گەورەکەیە، کورەکە تەمەنی ١١ ساڵە. خوێندنی لە فێرگەدا ناچێتە پێشەوە. کوڕەکە هۆشدانی نیە و کێشەیشی لە فێربووندا هەیە. ماڵ گواستنەوە و فێرگە گۆڕین کێشەکەی قوڵتر کردوە.\nداوا لە دایك وباوکەکە کراوە تا قسەوباس لەگەڵ مامۆستا و کارمەندی کۆمەڵایەتی فێرگە بکەن. بە بۆچوونی ئەوان پێویستە منداڵەکە بۆ لێکۆڵینەوە بنێردرێ. سەرەتا دایکەکە لەو باوەڕەدا بوو کە ئەو باشتر تێدەگات کە کوڕەکەی چی پێویستە. دوای قسەوباس کردن بەهەرحاڵ دایك وباوکەکە رازیبوون بەوەی کە داوا لە دەروونناسی فێرگە بکرێت کە داوانامە بنیرێت تا لێکۆڵینەوە بۆ کوڕەکە بکرێت.\nوەڵام بۆ کێشەکان دەدۆزریتەوە\nلە لێکۆڵینەوەکاندا دەردەکەوێت کە کوڕەکە شێواوی گەشەکردنی سیستمی ناوەندی هەستەدەماری گشتی هەیە کە پێی دەڵێن سندرۆمای ئەسپێرگەر. بەهۆی ئەمەوە منداڵەكە هەڵسوکەوتی لە چاو منداڵی تردا جیاواز بوو کە لەگەڵ هاوپۆلەکەی خۆی تووشی بە هەڵە لێی حاڵی بوون و شەڕ وقڕە دەبوو. کاتێك کوڕەکە نەیدەتوانی لە کاتە سەخت وناخۆشەکاندا بیروبۆچوونی خۆی بە شێوەی تر دەرببڕێ، ئیتر لە منداڵی تری دەدا. بۆ دایك وباوکەکە باسکرا کە گرنگە کوڕەکەیان ڕێگاوشیوەی نوێ بدۆزێتەوە و بیروبۆچوونی خۆی بەبێ مشت بەکارهێنان دەرببرێ.\nخێزانەکە داوانامەیان بۆلای ڕاهێنانی دەروونی هەستەدەمار (NEPSY) ڕەوانە کراوە، کە لەویدا کوڕەکەیان یارمەتی دەدرێت بۆ بەدەستهێنانی توانیەکانی ژیانی رۆژانە و هەروەها فێری دایك وباوکەکەیش دەکەن کە بە چ رێگایەك یارمەتی و رێنوێنی منداڵەکە بکەن. ڕاهێنەری نێپسو (NEPSY) بۆ دە جار کاتی بۆ کوڕەکە دانا کە سەردانی بکات. لەگەڵ دایك وباوکەکەیش رێکەوتن کە پەیوەندی بە چاودێری کۆمەلایەتیە بکرێت و پرسیاریان لێ بکرێت کە بۆ ئەم وەزعیەتە چ یارمەتیەکی تر هەیە تا پێشکەش بە خێزانەکە بکریت.\nیارمەتی هەموو خێزانەکە دەدرێت\nلە چاودێری کۆمەڵایەتیەوە پێشنیار دەکرێت، کە دەتوانرێ لەگەڵ دایك وباوکەکەدا لە ماڵەوەیان قسەوباس بکرێت. لەکاتی قسەوباسەکاندا گوێ بۆ پێویستیەکانی خێزانەکە دەگیرێ، دایکەکە دان بەوەدا دەنێ کە ئەو زۆر شەکەت بووە. ئەو دڵی خۆش بوو، کاتێك کارمەندی کۆمەڵایەتی وەزعی هەموو خێزانەکەی بەڵاوە گرنگ بوو و بیری لە رێگای یارمەتیدانی کوڕە بچوکی خێزانەکە کردەوە. بۆ پێویستی بە خزمەتگوزاریەکان خەمڵاندن دەکرێت و لەسەر بنەمای ئەوە لەسەر یارمەتیدانی خێزانە لەرێگەی کاری خێزانەوە رێکدەکەون.\nکارمەندی کاری خێزانی یەکسەر دەستدەکات بە سەردانی خێزانەکە لە ماڵەوە، لەسەرەتادا هەموو هەفتەیەك. ئەو یارمەتی دایك و باوکەکە دەدات کە بەشێوەیەکی کارا دەست دەخاتە سەر هەڵس وکەوتی کوڕەکەوە و بەگوێرەی راوێژی راهێنانی-نێپسو دەجوڵێتەوە. کوڕەکە لە فێرگەیشەوە یارمەتی دەدرێ و وردە وردە چوون بۆ فێرگەکەی بەرەو باشتر دەچێ. کوڕەکە فێردەبێ کە لەگەڵ منداڵی تردا باشتر هەڵس وکەوت بکات.\nکوڕە بچوکەکە خوێندنی پێش فێرگەی دەست پێدەکات. دوای دوو مانگ ئەم کورە داوا دەکات کە فێری لێخوڕینی پاسکیل ببێ، تا لەگەڵ هاواڵەکانی پێش فێرگەی پێکەوە بچن بۆ پاسکیل لێخوڕین لە دەوروبەردا. دایك وباوکەکە ئاسودە بوون بەوەی رێگاچارە بۆ کێشەکان دۆزرانەوە. خێزانەکە بڕیار دەدەن کە داوای پشووبکەن، تا دایك وباوکەکەش کاتیان بۆ یەکتر هەبێت.


کوردیپێدیا - نیشتمان\n🏰 نیشتمان | پۆل: شوێنەکان | زمانی بابەت: 🏳 کوردیی ناوەڕاست\nگەڕەکێکی شارنشینە لە شارۆچکەی چەمچەمالچەمچەمالی سەر بە پارێزگای سلێمانیسلێمانی.\n1. 👁 ئاران\n2. 👁 ئاسودە\n3. 👁 ئاموون\n4. 👁 بێکەس (چەمچەماڵ)\n5. 👁 چەمچەماڵ\n6. 👁 سەربەرزی\n7. 👁 کونە سوتاو\n➕ ئەم بابەتە لەلایەن: (جوان عومەر ئەحمەد)ەوە لە: Jul 24 2019 5:36PM تۆمارکراوە\n👁 ئەم بابەتە 736 جار بینراوە


سایۆنارا زێتسۆبۆو سێنسێ - ویکیپیدیا، ئینسایکڵۆپیدیای ئازاد\nسایۆنارا زێتسۆبۆو سێنسێ\nسایۆنارا، زێتسۆبۆو سێنسێ (بە ژاپۆنی: さよなら絶望先生 بە رۆماجی: Sayonara Zetsubō Sensei، ڕێک واتە "ماڵئاوا، مامۆستا بێھیواکە") زنجیرەیەک مانگای ژاپۆنییە و لە نووسینی کۆجی کومێتایە، و لە گۆڤاری ھەفتانەی شۆنندا بڵاو کراوەتەوە.\n^ "Del Rey Adds Gakuen Prince, Samurai 7, Zetsubo Sensei". Anime News Network. 2008-04-19. Retrieved 2008-04-19. Unknown parameter |ناونیشانی ئەرشیف= ignored (help); Unknown parameter |ڕێکەوتی ئەرشیف= ignored (help)\n^ "Sayonara Zetsubō Sensei's 3rd TV Series Green-Lit". ھێڵی ھەواڵی ئەنیمێ. 2009-04-18. Retrieved 2009-04-18. Unknown parameter |ناونیشانی ئەرشیف= ignored (help); Unknown parameter |ڕێکەوتی ئەرشیف= ignored (help)\n^ "Sayonara Zetsubō Sensei Manga Bundles Original Anime". ھێڵی ھەواڵی ئەنیمێ. 2009-08-16. Retrieved 2009-08-16. Unknown parameter |ناونیشانی ئەرشیف= ignored (help); Unknown parameter |ڕێکەوتی ئەرشیف= ignored (help)\nوەرگیراو لە «https://ckb.wikipedia.org/w/index.php?title=سایۆنارا_زێتسۆبۆو_سێنسێ&oldid=750423»\nکتێبەکانی کۆمیدیای ڕەش\nئەم پەڕەیە دواجار لە ٢١:٤٧ی ٨ی شوباتی ٢٠٢١ نوێ کراوەتەوە.


بۆردی ڕێكخراوە ژینگەییەكانی سلێمانی- هەڵەبجە پێكهێنرا - تۆڕی میدیایی خەڵک\nدوای سێ كۆبونەوە، بۆردی رێكخراوەكانی تایبەت بە ژینگە دروست كرا\nلەسەر داوای دەستەی پاراستن و چاككردنی ژینگەی هەرێم لە سنووری پارێزگای سلێمانی و هەڵەبجە، دوای سێ كۆبونەوە بۆردی رێكخراوەكانی تایبەت بە ژینگە دروست كرا.\nمەعروف مەجید كەوەك هاوسەرۆكی بۆردەكە هەڵبژێردرا بە (خەڵك) ی ڕاگەیاند، لەسەرداوای دەستەی پاراستن و چاككردنی ژینگەی هەرێم، بانگهێشتی رێكخراوەكانی تایبەت بە ژینگە كرا، بۆ دروستكردنی بۆردی تایبەت بە رێكخراوەكان، وەكو رێكخراوەكانی تایبەت بە ژینگە لە سنووری پارێزگای سلێمانی و هەڵەبجە، دوای سێ كۆبونەوە، بۆردی رێكخراوەكانی تایبەت بە ژینگە دروست كرا.\nوتیشی، كۆتا كۆبونەوە لە بەرواری 26/1/2021 بە ئامادەبوونی ٢٠ ڕێكخراوی تایبەت بە ژینگە، لە فەرمانگەی ژینگەی پارێزگای سلێمانی، هەڵبژاردن بۆ ستافی بۆرد كرا كە پێكهاتبوو لە حەوت كەس، دواتر دوو كەس بۆ هاوسەرۆكانی بۆرد دەستنیشانكران و ئەمڕۆش لە كۆنگرەیەكی ڕۆژنامەوانی دا بە ئامادەبوونی بەشێك لە كەناڵەكانی ڕاگەیاندن، بۆردەكە ڕاگەیەندرا.\nئاماژەی بەوەشكرد، لە دوای راگەیاندنی ئەم بۆردەوە، سەرجەم رێكخراوە ژینگەییە مۆڵەتدراوەكانی فەرمانگەی رێكخراوە ناحكومییەكان دەتوانن ببنە ئەندام تێیدا و هاوكارمان بن لە سەرخستنی بۆردەكەدا.\nگیراوەیەک بۆ جگەرت کە زۆر بەسوودە و بە جوانی پاکی دەکاتەوە\nسەیرانکەران ژینگەی کوردستانیان وێرانكرد\nخەڵک – نزار جەزا سکرتێری پارتی سەوزی کوردستان ڕایدەگەیەنێت، پێویستە هاووڵاتیان خۆیان بەخاوەنی ئەم نیشتیمانە بزانن و چیتر پیسی نەکەن، چونکە هیچ…\nخەڵک – نزار جەزا هەفتەی ژینگە لەهەرێمی کوردستان ڕاگەیەندرا و پۆلیسی دارستان و ژینگەی سلێمانیش داوا لەهاوڵاتییاندەکات کە لەکاتی گەشت و سەیرانەکانیاندا…\n16 نیسان 2021 7.00 pm\nخەڵك ئەمڕۆ بەڕۆژی ژینگەی هەرێمی كوردستان دانراوەو چالاكوانێكی بواری ژینگەش دەڵێت، پێویستە لە هەرێمی كوردستان…\n24 ئازار 2021 1.47 pm\nخەڵک – نزار جەزا سکرتێری پارتی سەوزی کوردستان ڕایدەگەیەنێت، پێویستە هاووڵاتیان خۆیان بەخاوەنی ئەم نیشتیمانە…


دەزگای ئاراس | hewallname\nCategory Archives: دەزگای ئاراس\nشانۆنامەی – شارۆچکەکەمان\nناساندنی پەرتووک, دەزگای ئاراس, شانۆ كانونی یه‌كه‌م 12, 2015 لێدوانێک بنووسە\nشانۆنامەی ( شارۆچکەکەمان )\nنووسینی: ثۆرنتۆن وایڵدەر\nزنجیرەی شانۆی بیانی\nبڵاڤکار: دەزگای ئاراس\nساڵی : 2010\nپێشەکیی وەرگێڕ بۆ کتێبەکە:\nتابلۆیه‌ک بۆ ژیانی مرۆیی\nثۆرنتۆن وایڵده‌ر کێیه؟\nثۆرنتۆن وایڵده‌ر له ساڵی 1897دا له شاری مادیسۆنی پایته‌ختی ویسکۆنسن له ئه‌مریکا هاتۆته دونیاوه. باوکی کونسوڵی ئه‌مریکابوو له چین و ئه‌میش له‌گه‌ڵیدا چوو بۆ ئه‌وێ و هه‌رله‌وێ له قوتابخانه‌یه‌کی ئه‌مریکاییدا ده‌ستی به خوێندن کرد. دواتر که گه‌ڕانه‌وه بۆ ئه‌مریکا، له قوتابخانه‌ی ئاماده‌یی بوو له بیرکلی که مه‌یلی بۆ شانۆ تیا ڕسکا. له ساڵی 1920 دا زانکۆی یه‌یڵی له نیوهه‌یڤن ته‌واو کردو دوای ئه‌وه له ڕۆمای پایته‌ختی ئیتالیا له بواری ئارکیۆلۆجی دا درێژه‌ی به خوێندن دا. له ساڵی 1930 -1937دا وه‌کو مامۆستا له زانکۆی شیکاگۆ وانه‌ی ئه‌ده‌بی وته‌وه.\nثۆرنتۆن وایڵده‌ر به نووسینی ڕۆمان ژیانی ئه‌ده‌بیی خۆی ده‌ستپێکرد. نۆبه‌ره‌ی کاره‌کانی ڕۆمانی((کابالا، (The Cabala) بوو که له 1926 دا بڵاوبۆوه. دوای ساڵیک، واته له 1927دا ڕۆمانی((پردی سان لویس ڕه‌ی -The Bridge of San Luis Ray)) بڵاوکرده‌وه که بووه هۆی ئه‌وه‌ی خه‌ڵاتی پۆڵیتزه‌ری پێ ببه‌خشن، که گه‌وره‌ترین خه‌ڵاتی ئه‌ده‌بییه له ئه‌مریکا.\nپاش ئه‌و ڕۆمانه‌ی دوو ڕۆمانی تری نووسی: ئافره‌تێک له ئه‌ندرۆس 1930و هه‌روه‌ها ڕۆمانی((ئاسمان جێمه‌به‌ستی منه -Heaven’s My Destination)). هه‌روه‌ها له ساڵی 1948دا پێنجه‌مین ڕۆمانی خۆی نووسی به‌ناونیشانی “ناوه‌ڕاستی مارس”.\nوایڵده‌ر له‌پاڵ ڕۆماندا چه‌نده‌ها ده‌قی شانۆیشی نووسیوه، ئه‌و هه‌ر له سه‌ره‌تای ژیانی ئه‌ده‌بییه‌وه خولیای دونیای شانۆش بوو. ئه‌وه‌بوو له ساڵی 1928دا کۆمه‌ڵێک شانۆنامه‌ی یه‌ک په‌رده‌یی به‌ناوی((ئه‌و فریشته‌یه‌ی ئاوه‌کانی لێڵ کرد -The Angel That Troubled The waters))ه‌وه له چاپ دا.\nله ساڵی 1938دا شانۆنامه‌ی((شارۆچکه‌که‌مان -Our Town))ی نووسی که خوێنه‌رێکی بێشوماری هه‌بوو. پاشان له ساڵی 1942دا، واته له کاتی دووه‌مین جه‌نگی جیهانیدا شانۆنامه‌ی((به‌په‌رجوو ڕزگارمان بوو -The Skin of our teeth))ی بڵاوکرده‌وه. هه‌روه‌ها شانۆنامه‌ی((خوازبێنیکه‌ر -The Matchmake))یشی له 1954دا نووسی.\nهه‌ڵبه‌ت جگه له‌م شانۆنامانه؛ وایڵده‌ر دواتر کۆمه‌ڵێک ده‌قی شانۆیی تریشی نووسیوه که له‌سه‌ر شانۆکانی ئه‌مریکاو بۆ نموونه شانۆی برۆدوای نمایش و پێشکه‌ش کراون. هه‌ر بۆ نموونه له ساڵی 1962دا له برۆدوای سێ شانۆنامه‌ی کورتی به‌ناوی((چه‌ند شانۆنامه‌یه‌ک بۆ شه‌قامی بلیکه‌ر -Plays for Bleeker Street))ه‌وه پێشکه‌ش کران.\nجگه له‌و کارانه، له ساڵی 1968دا ڕۆژی هه‌شته‌م و له 1973دا((ثیۆفیلسی باکوور))ی بڵاوکرده‌وه.\nوایڵده‌ر له ساڵی 1960دا مه‌دالیای ئێدوارد ماکدۆیلی یه‌که‌می وه‌رگرتووه‌و هه‌روه‌ها له ساڵی 1963شدا مه‌دالیای سه‌رۆکایه‌تیی بۆ ئازادی پێ به‌خشراوه.\n(په‌یامی زۆربه‌ی شانۆنامه‌کانی وایڵده‌ر له‌سه‌ر بنه‌مای به‌ها مرۆییه‌کان بونیات نراوه، که له ئه‌فسانه‌و حیکایه‌ت و په‌نده‌وه سه‌رچاوه‌یان گرتووه، ئه‌مه جگه له کاریگه‌ریی(جه‌یمس جۆیس و ئه‌ندرێ جیدو مارسیل پڕۆست و تی. ئێس. ئیلیه‌ت و ئه‌رزا پاوه‌ند‌و ئه‌ناتۆڵ فرانس و گرترۆد شتاین). گه‌رچی ئه‌مانه له((شارۆچکه‌که‌مان))دا ڕه‌نگیان نه‌داوه‌ته‌وه، ئه‌م شانۆنامه‌یه له‌سه‌ر مرۆخوازی دامه‌زراوه، که ژیان هه‌م وه‌کو شتێکی تۆقێنه‌رو هه‌م وه‌کو شتێکی دڵڕفێن پیشانده‌دات. نووسه‌ر جه‌خت له‌سه‌ر ترووسکایی ئه‌و نه‌مرییه ده‌کاته‌وه که له هه‌ر ڕۆحێکی مرۆییدا بوونی هه‌یه)\nئارسه‌ر میلله‌ر سه‌باره‌ت به‌م شانۆنامه‌یه ده‌ڵێت:((شارۆچکه‌که‌مان بۆ هه‌ر گفتوگۆیه‌ک ده‌رباره‌ی فۆرمی شانۆیی گرنگه، وه‌نه‌بێ به‌ته‌نها بۆخۆی وه‌کو ده‌قێک گرنگ بێت، به‌ڵکو له‌به‌رئه‌وه‌ی بوو به‌سه‌رچاوه‌یه‌ک که لق و پۆپی زۆری لێ که‌وته‌وه)).\nئه‌مه ڕای شانۆنامه‌نووسی ناوداری ئه‌مریکایی ئارسه‌ر میلله‌ره له‌سه‌ر شانۆنامه‌ی((شارۆچکه‌که‌مان)) که له‌کاتی خۆیدا گه‌لێ له نووسه‌ران و ڕه‌خنه‌گران دژی وه‌ستانه‌وه‌و ڕه‌خنه‌ی توندیان لێ گرت، به‌ڵام نمایشی ئه‌م شانۆنامه‌یه سه‌رکه‌وتنێکی وای به‌ده‌ست هێنا که بووه مایه‌ی ناوبانگێکی گه‌وره بۆ وایڵده‌رو به یه‌کێک له ستوونه‌کانی شانۆی ئه‌مریکایی له قه‌ڵه‌م درا.\nشارۆچکه‌که‌مان نه ده‌قێکی فه‌لسه‌فیی ئاڵۆزه‌و نه به شێوازێک و ته‌کنیکێکی ئاڵۆزیش نووسراوه. ده‌توانین بڵێین که ئه‌م شانۆنامه‌یه پوخته‌یه‌کی سووڕی ژیانی ئاده‌میزادمان بۆ ده‌خاته ڕوو. هه‌ر لێره‌شه‌وه‌یه که کاره‌کته‌ری به‌ڕێوه‌به‌ری شانۆ په‌رده‌کانی ناوناوه:(ژیانی ڕۆژانه، خۆشه‌ویستی و هاوسه‌رگیری، مردن).\nئه‌و شوێن و کات و که‌سێتییانه‌ی وایڵده‌ر له‌م شانۆنامه‌یه‌دا به‌رجه‌سته‌ی کردوون تایبه‌ت نین به یه‌ک شوێن و یه‌ک کات و یه‌ک جۆر له خه‌ڵک، به‌ڵکو ده‌کرێ بڵێین که ئه‌مه ده‌قێکه سه‌باره‌ت به ژیان و ئاده‌میزاده‌کان و خۆشی و ناخۆشیه‌کان و ژان و ئازارو به‌خته‌وه‌رییه‌کانیان له هه‌ر کوێیه‌ک و له هه‌ر زه‌مانێکدا هه‌ن.\nڕووداوه‌کانی شانۆنامه‌که به‌سه‌ر سێ په‌رده‌دا دابه‌ش بوون:\nڕووداوه‌کانی په‌رده‌ی یه‌که‌م(ژیانی ڕۆژانه) له ساڵی 1901دا ڕووده‌ده‌ن. شوێن گرۆڤه‌رز کۆرنه‌رزه له نیوهامپشایی و، باکووری ماساچوسێتس. دوو ماڵ به‌رامبه‌ر یه‌کن، ماڵی دکتۆر گیبزو ماڵی چارلز وێبی سه‌رنووسه‌ری ڕۆژنامه‌یه‌کی ڕۆژانه. له‌ودیو دوو ماڵه‌که‌وه شه‌قامی سه‌ره‌کی دیاره. هه‌ردوو ماڵه‌که خه‌ریکی نانخواردنی به‌یانی و خۆ ئاماده‌کردنن بۆ ڕۆژێکی نوێ. جۆرج و ئه‌میلی به‌ره‌و قوتابخانه ده‌چن و هه‌ندێ کاروباری تری ڕۆژانه..\nڕووداوه‌کانی په‌رده‌ی دووه‌م(خۆشه‌ویستی و هاوسه‌رگیری) دوای سێ ساڵ له په‌رده‌ی یه‌که‌م ڕووده‌ده‌ن. ڕۆژی ئاهه‌نگی هاوسه‌رگیریی جۆرج و ئه‌میلی‌یه. دیمه‌نێک له‌م په‌رده‌یه‌دا هه‌یه سه‌ره‌تاکانی په‌یوه‌ندیی خۆشه‌ویستیی نێوان(جۆرج و ئه‌میلی)مان بۆ ده‌گێڕێته‌وه. دواتر خۆمان له که‌نیسه‌یه‌کدا ده‌بینینه‌وه که به‌ڕێوه‌به‌ری شانۆ تیایدا ڕۆڵی قه‌شه ده‌بینێت و ئه‌و دووانه له یه‌کدی ماره ده‌کات.\nپه‌رده‌ی سێیه‌م (مردن) دوای تێپه‌ڕینی نۆ ساڵ به‌سه‌ر په‌رده‌ی دووه‌مدا دێت. دیمه‌نه‌که برتییه له گۆڕستانی شارۆچکه‌که. له‌م په‌رده‌یه‌دا هه‌م زیندووه‌کان و هه‌م مردووه‌کانیش ده‌ور ده‌بینن. ڕۆژی ناشتنی ته‌رمی ئه‌میلی‌یه که له ته‌مه‌نێکی که‌مدا به‌سه‌ر مناڵبوونه‌وه ده‌مرێت. ئه‌میلی داوا ده‌کات بگه‌ڕێته‌وه بۆ ژیان، ئه‌وانی تر پێی ده‌ڵێن که ئه‌وه زه‌حمه‌ته، به‌ڵام له‌به‌رئه‌وه‌ی ئه‌و سووره له‌سه‌ر ئه‌و داوایه‌ی؛ ده‌گه‌ڕێته‌وه بۆ تافی مناڵیی، کاتێک ته‌مه‌نی دوانزده ساڵان ده‌بێت و ڕۆژی جه‌ژنی له دایکبوونی ده‌بێت. به‌ڵام دواجار هه‌رچه‌ند ده‌کات به‌رگه‌ی ئه‌و ساته پڕ خۆشه‌ویستی و میهرو گه‌رموگوڕییانه‌ی ژیان ناگرێت و ده‌گه‌ڕێته‌وه بۆ ناو دونیای مردووان. به‌گشتی که‌شێکی غه‌مگین باڵ به‌سه‌ر په‌رده‌ی سێیه‌مدا ده‌کێشێت.\nئه‌و شتانه‌ی له‌م شانۆنامه‌یه‌دا ڕووده‌ده‌ن شتی سه‌یرو سه‌مه‌ره‌و دانسقه نین، به‌ڵکو ئه‌و ڕووداوه ئاساییانه‌ن که له ژیانی هه‌موو مرۆڤه‌کاندا چه‌ندباره ده‌بنه‌وه، به‌ڵام هه‌روه‌کو له کۆتاییه‌کانی شانۆنامه‌که‌شدا له‌سه‌ر زمانی ئه‌میلی‌یه‌وه ده‌یبیستین؛ ئه‌و شتانه به ساده‌یی خۆیانه‌وه جوانن؛ گه‌رچی مرۆڤه‌کان سه‌رنجیان ناده‌ن و لێیان ورد نابنه‌وه‌و چێژی ته‌واوه‌تی له‌و ساته‌وه‌ختانه‌و له‌و ڕووداو و شته بچووکانه‌ی ژیان وه‌رناگرن و کاتێک ئاوڕ ده‌ده‌نه‌وه زه‌مه‌ن بڕیونی و ته‌مه‌ن گوزه‌شتووه.\nکاره‌کته‌ره سه‌ره‌کییه‌کانی شانۆنامه‌که\n کاراکته‌ره‌کانی ئه‌م شانۆنامه‌یه له کاراکته‌ره‌کانی شانۆنامه کلاسیکه‌کان ناچن، نه پاشاو نه وه‌زیرو نه سه‌رکرده‌ن، به‌ڵکو که‌سانێکی ئاسایین که ژیانێکی ئاسایی ده‌به‌نه سه‌ر.\nله ڕاستیدا به‌ڕێوه‌به‌ری شانۆ هه‌م گێڕه‌ره‌وه‌ی ڕووداوه‌کانی شانۆنامه‌که‌یه و هه‌م ناوبه‌ناویش ڕۆڵی چه‌ند کاراکته‌رێک ده‌بینێت.نووسه‌ر به‌ڕێوه‌به‌ری شانۆی وه‌کو ته‌کنیکێک بۆ قسه‌کردن له‌سه‌ر ڕووداوه‌کان و به‌ستنه‌وه‌یان به یه‌که‌وه و به‌خشینی زانیاری به بینه‌ران به‌کارهێناوه.به مانایه‌کی تر ده‌بێته ڕێنوماییکه‌ری بینه‌ران.له‌و ده‌ورانه‌ش که ده‌یانبینێت: مسته‌ر مۆرگانی خاوه‌ن کۆگاکه و قه‌شه‌که‌ی ئاهه‌نگی هاوسه‌رگیرییه‌که.\nده‌توانین بڵێین پاش به‌ڕێوه‌به‌ری شانۆ؛ ئه‌میلی گرنگترین کاره‌کته‌ری شانۆنامه‌که‌یه. ئه‌و له سه‌ره‌تای شانۆنامه‌که‌دا کیژۆڵه‌یه‌کی مناڵه، به‌ڵام وریاو زیته.\nله په‌رده‌ی یه‌که‌مدا هه‌ست و سۆزی خۆی به‌رامبه‌ر به جۆرج پیشان ده‌دات. به‌ڵام له په‌رده‌ی دووه‌مدا به ئاشکرا ئه‌و هه‌ست و سۆزه ده‌رده‌که‌وێت به‌وه‌ی خۆشه‌ویستیان بۆ یه‌کتر ئاشکرا ده‌که‌ن و هاوسه‌رگیری ده‌که‌ن. به‌ڵام له په‌رده‌ی سێیه‌مدا و کاتێک به‌سه‌ر مناڵبوونه‌وه ده‌مرێت ده‌چێته ڕیزی مردووه‌کانه‌وه‌و داوا ده‌کات بگه‌ڕێته‌وه بۆ ژیانه‌که‌ی جارانی و به‌شێک له فه‌لسفه‌ی شانۆنامه‌که له دیالۆگه‌کانی ئه‌میلی داو له‌م په‌رده‌یه‌دا به‌رجه‌سته ده‌بن.\nجۆرج گیبز نموونه‌ی کوڕی ئه‌مریکاییه له ڕۆژگاره‌که‌ی خۆیدا. خولیای به‌یزبۆڵه‌و ڕابه‌ری پۆله‌که‌ی خۆیه‌تی. کوڕێکی دڵپاک و هه‌ستیاره. حه‌ز ده‌کات بچێت بۆ خوێندن و کۆلیجی کشتوکاڵ ته‌واو بکات؛ به‌ڵام خۆشه‌ویستیی بۆ ئه‌میلی به‌سه‌ر ئه‌و حه‌زه‌یدا زاڵده‌بێت. که ئه‌میلی ده‌مرێت شه‌وانه سه‌ردانی گۆڕه‌که‌ی ده‌کات و به بێده‌نگی ئه‌مه‌گداریی خۆی بۆ ئه‌و ژنه‌نیشان ده‌دات که زۆری خۆشده‌ویست.\nنموونه‌ی هاووڵاتیه‌کی باشی شارۆچکه‌که‌یه. سه‌رنووسه‌ری ڕۆژنامه‌یه‌که. زانیاریی زیاتر سه‌باره‌ت به شارۆچکه‌که ده‌دات به به‌ڕێوه‌به‌ری شانۆ، چونکه خۆی زۆر بایه‌خ به مێژووش ده‌دات. به‌شێوه‌یه‌کی تایبه‌تیش بایه‌خ له مێژووی ناپلیۆندا شاره‌زایه.\nدکتۆر گیبزیش وه‌کو چارلز وێبی دراوسێی بایه‌خ به مێژوو ده‌دات. دکتۆرێکی دڵسۆزه له کارو پیشه‌که‌یداو به‌شداریی ناخۆشییه‌کانی هاووڵاتیانی شارۆجکه‌که‌ی ده‌کات. له ماڵیشه‌وه، هانی جۆرج ده‌دات تا یارمه‌تیی دایکی بدات.\nمسز گیبزو مسز وێب\nهه‌ردووکیان ژنی ماڵن و به ته‌نگ ماڵ و مناڵیانه‌وه دێن. به‌ڵام هه‌ردووکیسیان لاپره‌سه‌نن و حه‌ز به بیستنی واته‌واته‌کانی ناو شارۆچکه‌که ده‌که‌ن. ساده‌ن و زۆربه‌ی ڕۆژه‌کانیان به ئیشوکرای ماڵ و شته ساکاره‌کانی ژیان به‌سه‌ر ده‌به‌ن.\nله‌و بیرۆکانه‌ی شانۆنامه‌ی (شارۆچکه‌که‌مان) جه‌ختیان له‌سه‌ر ده‌کاته‌وه:\n1 – گوزه‌ری زه‌مان\nشانۆنامه‌که ده‌یه‌وێت پێمان بڵێت که زه‌مان ناوه‌ستێت و ژیانی مرۆڤیش شتێکی تێپه‌ڕه. به‌ڕێوه‌به‌ری شانۆنامه‌که چه‌ند جارێک ئه‌وه‌مان به‌بیر ده‌هێنێته‌وه که زه‌مه‌ن خێرقا تێده‌په‌ڕێت و هه‌ر بۆیه به دیوێک له دیوه‌کاندا ئه‌م شانۆنامه‌یه هه‌روه‌کو گه‌لێ له شانۆنامه‌کانی شانۆی ئه‌بسێرد جه‌خت له‌سه‌ر بێمانایی ژیان ده‌کاته‌وه، به‌وه‌ی که ته‌مه‌نی مرۆڤ کورته و هه‌میشه‌ش سێبه‌ری مه‌رگ به‌سه‌ر سه‌ریه‌وه‌یه.\n2 – به‌هه‌ند وه‌رگرتنی ساته‌کانی ژیان\nله‌گه‌ڵ ئه‌وه‌شدا که ژیان زوو به‌سه‌رده‌چێت؛ به‌ڵام شانۆنامه‌که جه‌خت له‌سه‌ر ئه‌وه‌ش ده‌کاته‌وه که ده‌بێ نرخی هه‌موو ساته‌کانی ژیانمان بزانین و به‌فیڕۆیان نه‌ده‌ین و هه‌وڵبده‌ین تا ئه‌وپه‌ڕی چێژیان لێ وه‌ربگرین. ئه‌م بیرۆکه‌یه‌ش زیاتر له دواپه‌رده‌دا به‌رجه‌سته ده‌بێت کاتێک ئه‌میلی داوای گه‌ڕانه‌وه بۆ ژیان ده‌کات.\n3 – شته بچووکه‌کانی ژیانیش شایانی ئاوڕلێدانه‌وه‌ن\nیه‌کێکی تر له‌و بیرۆکانه‌ی که ئه‌م شانۆنامه‌یه ڕۆشنایی ده‌خاته سه‌ر ئه‌وه‌یه که ئێمه ده‌بێت بایه‌خ به شته بچووکه‌کانی ژیانیش بده‌ین، له‌به‌رئه‌وه‌ی ئه‌و شتانه‌ش گه‌وره‌ن چونکه به‌شێکی زۆری ژیانی ئێمه پێکده‌هێنن.\nبه‌ڵام ئاخۆ دواجار ژیان به هه‌موو شته‌کانی خۆیه‌وه هه‌روه‌کو سێبه‌ری یاده‌وه‌ریی لێ نایه‌ت لای هه‌موو مرۆڤه‌کان؟ بێگومان، به‌ڵام ئه‌وه‌ی قه‌دری ژیانی لابێت ده‌زانێت که ده‌بێت تا ئه‌وپه‌ڕی قووڵی به جوانی و چێژه‌وه بیگوزه‌رێنێت؛ چونکه چیتر ئه‌و ڕۆژو ساتانه ناگه‌ڕێنه‌وه‌و به ته‌نها ئه‌وانه گره‌وی ژیان ده‌به‌نه‌وه که به قووڵی لێی ڕاده‌مێنن و به جوانی ده‌یبه‌نه سه‌ر. ڕه‌نگه هه‌ر ئه‌مه‌ش مه‌به‌ستی وایڵده‌ر بێت که له‌سه‌ر زمانی به‌ڕێوه‌به‌ری شانۆوه ده‌ڵێت پێده‌چێ به ته‌نها شاعیره‌کان و قدیسه‌کان که‌مێک قه‌دری ژیان بزانن، چونکه ده‌زانن ئه‌وه‌ی له ژیان ده‌مێنێته‌وه به ته‌نها خۆشه‌ویستییه‌و ئه‌وانی دی ده‌فه‌وتێن.\nئه‌م شانۆنامه‌یه بانگه‌وازێکه بۆ قه‌درگرتنی ژیان و خۆشه‌ویستیی ژیان و مرۆڤ و مرۆڤایه‌تی. بانگه‌وازێکه بۆ ئاده‌میزاد که باوه‌ش به ژیاندا بکات به ژان و خۆشی و ئازارو شادییه‌کانیه‌وه.\nله دیواری فه‌یسبووکی ئازاد به‌رزنجی وه‌رگیراوه\nبۆ خوێندنه‌وه‌ی شانۆی شارۆچکەکەمان ئێره داگره\nتاريخ الكفاح القومي الكردي 1880 – 1925\nمێژوویی, دەزگای ئاراس, عربی تشرینی یه‌كه‌م 18, 2013 لێدوانێک بنووسە\nترجمة: احمد محمود الخلیل\nالناشر: دار الفارابي في لبنان – دار اراس في کردستان\nالکتاب منقول عن منتدی اقرا الثقافي مع الشکر\nرابـط تنزیل الکتاب\nکرکوك – بحوث المٶتمر العلمي حول کرکوك\nمێژوویی, دەزگای ئاراس, عربی تشرینی یه‌كه‌م 9, 2013 لێدوانێک بنووسە\nتأليف: مجموعة من الباحث\nمن منشورات دار ئاراس للطباعة والنشر\nالطبعة الثانية ٢٠٠٢\nمطبعة وزارة التربية – أربيل\nرابط التنزیل هـنـــــــا\nگۆران – نووسین و پەخشان و وەرگێڕاوەکانی\nئەدەبی, دەزگای ئاراس تشرینی یه‌كه‌م 9, 2013 لێدوانێک بنووسە\nئامادەکردنی: ئۆمید ئـاشنــا\nلە بڵاوکراوەکانی دەزگای چاپ و بڵاوکردنەوەی ئاراس\nهەولێر – 2002\nچاپخانەی وەزارەتی پەروەردە\nمـەم و زیــن‌ی ئـەحمــەدی خـانـی\nمـــەم و زیـــــن\nکۆکردنەوەو بڵاوکردنەوەی: هـەمـزە مۆکسی\nپێشەکی و لەچاپدانەوەی: د. نەجاتی عەبدوڵڵا\nهەولێر – 2008\nحياتي الكوردية آو صرخة الشعب الكوردي\nمێژوویی, دەزگای ئاراس, عربی تشرینی یه‌كه‌م 8, 2013 لێدوانێک بنووسە\nترجمة: رونی محمد دملي\nالطبعة العربیةالاولی 2001\nرابط التنزیل هـنـــا\nالحدائق الوردية في حقائق أجلاّء النقشبندية\nتأليف: عبداﻟﻤﺠيد بن محمد الخاني\nمن منشورات ئاراس رقم: ١٦٦\nالطبعة الثانية 2002\nرابط تنزیل الکتاب هـنـــــا


مووچەی 11 وەزارەت و دامەزراوە دابەش دەكرێت – تۆڕی میدیایی خەڵک\n2019/10/20 - 6:31 PM\nوەزارەتی دارایی و ئابووری حكومەتی هەرێمی كوردستان ڕایدەگەیەنێت، كە سبەینێ مووچەی 11 وەزارەت و دەستە و دامەزراوە دابەش دەكرێت.\nبەپێی خشتەی دابەشكردنی مووچە، كە لە وەزارەتی داراییەوە دراوە بە (خەڵك)، سبەینێ دوو شەممە 21-10-2019، مووچەی وەزارەتەكانی (شارەوانی و گەشتوگوزار، كشتوكاڵ و سەرچاوەكانی ئاو، كارەبا، پلاندانان، گواستنەوه و گەیاندن) دابەش دەكرێت.\nهەر بەپێی خشتەكە، سبەینێ مووچەی دەستەكانی (مافی مرۆڤ، وەبەرهێنان، دەستپاكی، ژینگه، ناوچە كوردستانییەكانی دەرەوەی ئیدارەی هەرێم) و دیوانی چاودێری دارایی و كۆمیسیۆنی هەڵبژاردن و دەزگای گشتی كاروباری مین خەرج دەكرێت.


NRT TV | کوردستان | ڤیدیۆ.. بازاڕێکی میللی تایبەت بە خەڵکی ڕۆژهەڵاتی ناوەڕاست لە بەریتانیا\nڤیدیۆ.. بازاڕێکی میللی تایبەت بە خەڵکی ڕۆژهەڵاتی ناوەڕاست لە بەریتانیا\n4627 جار خوێندراوەتەوە\nلە بەریتانیا، بازاڕێکی میللی تایبەت بە خەڵکی ڕۆژهەڵاتی ناوەڕاست بووەتە جێی خۆشحاڵی کڕیارە ئاسیاییەکان و بەریتانییەکانیش.\nشەقامی ئیجوار کە یەکێکە لە شەقامەکانی شاری لەندەن، لە ئێستادا سیمایەکی ئاسیایی وەرگرتووە، بەوەی بووەتە بازاڕێکی میللی بۆ خاڵکانی وڵاتانی ئاسیا.\nلەو بازاڕەدا هەریەکە و لە نەتەوەی جیاوازی ڕۆژهەڵاتی ناوەڕاست سەقاڵی ڕێکخستن و فرۆشتنی کاڵاکانی خۆیانن، یەکێک لە فرۆشیارەکان باس لەوە دەکات، "لێرە کورد و عەرەب و فارس و هەموو نەتەوەکانی دیکە پێکەوە کار دەکەن و هەست بە غەریبی ناکەیت".\nبەدەر لە کاڵا و شتومەک، لەو بازاڕەدا خواردنی نەتەوە جیاوازکانی ڕۆژهەڵاتیش پێشکەشی کڕیاران دەکرێت، بە تایبەتیش بە ناوی شار و شوێنەکانی کوردستانەوە، لەو بارەیەوە یەکێک لە فرۆشیارەکان کە نانەواخانەی هەیە باس لەوە دەکات، "هیچ بەربەستێکمان نەبووە لە کردنەوەی ئەو بازاڕەدا و خەڵکی بەریتانیاش زۆر پێشوازیمان لێدەکەن، هەروەها تامی خوارنەکان دەکەن و خوارنەکانیان پێخۆشە".\nشەقامی ئێجوار یەکێکە لەو شەقامانەی دەکەوێتە ناو جەرگەی شاری لەندەن و درێژییەکەی ١٤ کیلۆمەترە، کە لە ساڵی ١٧٧١ بەنیادنراوە، لە ئێستاشدا بە هۆی کردنەوەی بازاڕێکی میللی لەو شێوەیە، سیمایەکی نوێی وەرگرتووە.


خاتوونی میدیاكار په‌ری تاهیر /31 ساڵ/، دوای ئه‌وه‌ی ١٣ ساڵ له بواری میدیا و له‌سه‌ر شاشه كاری كرد، ماوه‌ی ساڵێكه له شاشه دیار نه‌ماوه و خۆی ده‌ڵێ، "هاوسه‌رگیری له‌گه‌ڵ خۆشه‌ویسته‌كه‌ی كردووه و چووه‌ته ئه‌وروپا".\nپه‌ری له‌م دیمانه‌یه‌ی "وشه"دا باس له رۆڵی ژن له میدیای كوردستان و ئاسته‌نگه‌كانی، به‌رده‌وامییان و كه‌مته‌رخه‌می ژن خۆیشی ده‌كات. هاوكات چۆنیه‌تی جێهێشتنی كوردستان و پێوه‌ندییه خۆشه‌ویستییه حه‌وت ساڵه‌كه‌ی ده‌خاته ڕوو.\nهۆی چی بوو كوردستانت به‌جێهێشت؟\nپرۆسه‌ی هاوسه‌رگیری بوو، ماوه‌ی زیاتر له ساڵێكه هاوسه‌رگیریم كردووه، له‌به‌رئه‌وه‌ی هاوسه‌ره‌كه‌م له ده‌ره‌وه‌ی وڵات ده‌ژیا و نه‌یده‌توانی بگه‌ڕێته‌وه، من كوردستانم به‌جێهێشت.\nژیان له نێوان كوردستان و ئه‌وروپا چ جیاوازییه‌كی هه‌یه؟ كاری میدیایی بۆ تۆ له كوردستان و ده‌ره‌وه جیاوازی چییه، ئایا له‌وێ له‌و بواره كار ده‌كه‌یت؟\nهه‌ر تابلۆیه‌ك كه سه‌یری ده‌كه‌یت دیوێكی تری هه‌یه كه ده‌بێ ئه‌وه‌ش ببینیت، ئه‌وروپایش ئاوایه، هه‌ر ئه‌وه نییه كه زۆر كه‌س خۆزگه‌ی بۆ ده‌خوازن. راسته وڵاتانی ئه‌وروپا پێشكه‌وتوون و ئه‌زموونی دیموكراسییان هه‌یه، مافی مرۆڤ و قبووڵكردنی جیاوازییان هه‌یه، ئه‌و كێشه و گرفتانه‌ی ئێمه له كوردستان پێوه‌ی سه‌رقاڵین، ئه‌وان ده‌یان ساڵه به‌جێیان هێشتوون و چاره‌سه‌ریان كردوون، به كولتوور و یاسای خۆیان ده‌یانه‌وێ بژین، به‌ڵام بۆ ئێمه جیاوازییه‌كه‌ی زۆره، ئه‌وه‌ی تێكه‌ڵ به‌وان ده‌بێت و ده‌یه‌وێ وه‌ك ئه‌وان بژی، كێشه‌كه لێره‌وه ده‌ست پێ ده‌كات و وه‌ك منداڵێك تازه بكه‌وێته سه‌ر پێ و زمان بگرێت، ده‌بێ له سه‌ره‌تاوه فێر ببێت.\nبۆ به‌شی دووه‌می پرسیاره‌كه، ئه‌زموونی میدیایه‌كی ئه‌وروپاییم تاقی نه‌كردووه‌ته‌وه، نازانم چۆنن، ته‌نیا ئه‌وه‌ی تێبینیم كردووه ئاسانتره به‌راورد به میدیا كوردییه‌كان.\nپه‌ری چۆن ژیانی هاوسه‌ریی پێك هێنا و چیرۆكی خۆشه‌ویستی له پشت جێهێشتنی وڵاته یان رێكه‌وت بوو؟\nنه‌خێر رێكه‌وت نه‌بوو، پێوه‌ندیی خۆشه‌ویستیم له‌گه‌ڵ فه‌رمان هه‌بوو، خۆشه‌ویستییه‌كی قووڵ و ساڵانێكی زۆر له چاوه‌ڕوانی و دووری له دیداری یه‌كتر، دوای حه‌وت ساڵ یه‌كترناسین و پێوه‌ندی خۆشه‌ویستی، پرۆسه‌ی هاوسه‌ریمان پێكهێنا، ئه‌گه‌ر ئه‌و پێوه‌ندییه قووڵه نه‌بووایه، هیچ كات ئاماده نه‌بووم له‌پێناوی هیچ شتێكی تردا نیشتمان و خێزانم به‌جێ بێڵم.\nئێسته له ده‌ره‌وه‌ی وڵات سه‌رقاڵی چیت و پڕۆژه‌ت چییه؟\nسه‌رقاڵی كاری میدیاییم له‌گه‌ڵ هاوسه‌ره‌كه‌م، له رادیۆ و ته‌له‌ڤزیۆنێكی كوردی كار ده‌كه‌م هه‌ر له به‌شی هه‌واڵ و سیاسه‌ت، هه‌ر له‌م بواره‌دا به‌رده‌وام ده‌بم.\nتۆ به سه‌ره‌تای ده‌ركه‌وتنی بێژه‌ری سه‌ركه‌وتوو داده‌نرێیت له ته‌له‌ڤزیۆن له ساڵی (٢٠٠٦) دواتر وازت هێنا و به یه‌كجاری له شاشه دوور كه‌وتیته‌وه، هۆكار چی بوو؟\nئه‌وكاته‌ی وه‌ك بێژه‌رێكی كچ له كه‌ناڵێكی ئه‌هلی ده‌ركه‌وتم، سه‌ركه‌وتنێكم بۆ مێژووی خۆم تۆمار كرد، دوای ئه‌وكات له كاری پێشكه‌شكاری دوور كه‌وتمه‌وه، هۆكارێكی دیاریكراو نه‌بوو، ره‌نگه ده‌رفه‌ت نه‌بووبێ جارێكی تر له شوێنێكی باشتر ده‌ربكه‌ومه‌وه، یان خۆم نه‌مویستبێ، هه‌ندێك جاریش سه‌رقاڵی به كاری تایبه‌تی، به‌ڵام دانه‌بڕاوم و هه‌ر به‌رده‌وامم له كاری میدیایی، ته‌نیا ده‌رنه‌كه‌وتووم.\nبه‌گشتی كاركردنی ژنان و ڕۆڵیان له میدیای كوردی چۆن هه‌ڵده‌سه‌نگێنی؟\nده‌ركه‌وتنی ژن له دوای پرۆسه‌ی ئازادیی عێراقه‌وه (2003) به رێژه‌یه‌كی به‌رچاو زیادی كردووه، ئه‌مه جێی دڵخۆشییه، به‌ڵام به‌داخه‌وه ناتوانرێ وه‌ك پێویست سوود له توانای ژن وه‌ربگیرێت، چونكه هه‌ندێك جار ده‌زگه‌كه خۆی ده‌بێت به رێگر له به‌رده‌متدا، بۆ نموونه كه‌مترین به‌رنامه‌ی سیاسی ده‌درێت به ژن، یان چاوپێكه‌وتنی كه‌سایه‌تییه‌كی سیاسی له‌سه‌ر ئاستێكی باڵا، كێ بینیویه‌تی له ته‌له‌ڤزیۆنی كوردی ژنێك بیكات؟ ئه‌گه‌ر هه‌شبێت به په‌نجه‌ی ده‌ست دێنه ژمار.\nزۆر كاتیش ژن خۆی هۆكاره به‌داخه‌وه، ئه‌وه‌نده‌ی كات له خۆڕازاندنه‌وه و جوانكاری به‌سه‌ر ده‌بات تا ده‌چێته به‌رده‌م كامێرا، ئه‌وه‌نده به‌دواداچوون ناكات.\nده‌زانین ژیانێكی سه‌ختت تێپه‌ڕاندووه به‌هۆی له‌ده‌ستدانی باوكته‌وه و زۆربه‌ی قورسایی ماڵه‌وه كه‌وته سه‌رشانی تۆ، به‌رهه‌می ئه‌م ماندووبوونه چییه؟\nقورسایی ماڵه‌وه كه‌وته سه‌رشانی دایكم، ده‌توانم بڵێم ئێمه‌یش هاوكاری بووین، ده‌مه‌وێ ناوی بنێم هه‌وڵدان نه‌ك ماندووبوون، هه‌ر له‌و رێیه‌شه‌وه توانیم دووجار ده‌رفه‌تی خوێندن له ده‌ست بده‌م، له چه‌ندان ده‌زگه‌ی میدیایی باش كار بكه‌م، كه‌سانێكی باش بناسم و خۆشه‌ویستی خه‌ڵك به‌ده‌ست بێنم، ئه‌مانه سه‌رمایه‌ی گه‌وره‌ن و بۆ ته‌مه‌نم شانازییان پێوه ده‌كه‌م.\nله كۆتادا ده‌ته‌وێ بگه‌ی به‌چی و چیت هه‌بێت و له كوێ بژیت؟\nئێسته خه‌ونی بوون به دایك و گه‌ڕانه‌وه‌م بۆ نیشتمان هه‌یه، نامه‌وێ له داهاتوودا له ئه‌وروپا ژیان بكه‌م، ده‌مه‌وێ بگه‌ڕێمه‌وه و منداڵه‌كانم له‌گه‌ڵ بێت و له كوردستان وه‌ك خێزانێكی كوردی به‌خته‌وه‌ر بژین، ئه‌گه‌ر خوا ده‌رفه‌ت بدات له داهاتوودا پێم خۆشه كاری خێرخوازی بكه‌م.


مۆنیتەرینگی ڕۆژانەی ڕاوێژكاری سەرۆك وەزیرانی عێراق بۆ هەڵبژاردن، بڵاویكردەوە قسە هەیە عەمار حەكیم و حەیدەر عەبادی پێكەوە بەشداری هەڵبژاردن بكەن و هێزەكانی حەشدی شەعبیش ناكۆكییەكانیان وەلا ناوە و یەك هاوپەیمانێتی تایبەتیان دروستكردووە.\nڕاپۆرتی مۆنیتەرینگی ڕۆژانەی هەڵبژاردن هەینی (30 نیسانی 2021) كە حسێن هنداوی راوێژكاری سەرۆك وەزیران بۆ هەڵبژاردن بڵاوی دەكاتەوە، لەزاری سەرچاوەكانی ناو هاوپەیمانێتی فەتحی حەشدی شەعبییەوە ئاشكرایكردووە كە ناكۆكییەكانیان لەبارەی كاندید و لیست كۆتایی پێهاتووە و ئامادەن بۆ هەڵبژاردن.\nعەمار حەكیم پێكهاتەكانی هاوپەیمانێتی خۆی ڕاگەیاند\n2021.05.01 - 23:27\nليستى موچەى چەكدارانى حەشدى شەعبى بڵاوكرايەوە\n2021.05.02 - 16:42


ئەو خانمە كوردەی لە تەقینەوەیەكدا قاچەکانی لەدەست دا لە كار دەرکرا\nپۆلیسی هاتوچۆی سۆران ئاگادارییەک ئاراستەی هاووڵاتیان دەکات\n"وێستگە کارۆئاوییەکانی دووکان و دەربەندیخان پێویستیان بە نۆژەنکردنەوە ھەیە"\n٢٢ سەربازی دیکەی تورکیا لە سووریا کوژران\nئه‌نجامی پشكنینه‌كانی 24 كاتژمێری رابردووی گومانلێکراوانی نەخۆشی ڤایرۆسی کۆڕۆنا راگه‌یاندر…\nشارەوانیی ئامەد لە كارەكەی دووری خستەوە\nکارزان گلی 18/01/2020 - 16:20 بڵاوکراوەتەوە لە ڕاپۆرت\nلە تەقینەوەیەكدا لە 5ی 6ی 2015، كە گرووپێکیی تیرۆریستانی داعش لە میتینگێكی هەدەپە لە ئامەد ئەنجامی دا، لیسا چاڵان، لایەنگری هەدەپە و بەشداربووی ئەو میتینگە هەردوو قاچی لەدەست دا، ئەوكات قوتابیی بەشی سینەما بوو لە زانكۆ. لیسا لە 2016 لە بەڕێوەبەرایەتیی سۆسیال و كولتووری ئامەد، كە سەر بە شارەوانیی ئامەدە، بە گرێبەست دەستبەكار بوو، بەڵام چەند رۆژێك بەر لە ئێستا، بە نامەیەك پێیان گوتووە لە كار دەركراویت.\nبەرپرسێكی ناو سەرۆكایەتیی شارەوانیی ئامەد، كە نەیویستووە ناوی خۆی ئاشكرا بكات، قسەی بۆ (BBC)ی توركی كردووە و دەڵێت، لەناو شارەوانیدا گوتوویانە ئەو قاچی نییە و هیچ سوودێكی نابێت، بۆیە گرێبەستەكەی هەڵبوەشێننەوە.\nلیساش قسەی بۆ هەمان ماڵپەڕ كردووە و پشتڕاستی كردووەتەوە، كە لە كار دەركراوە، بەڵام تەنیا لە رێگای نامەیەكەوە ئاگادار كراوەتەوە، كە ئیتر نابێت بچێتەوە سەر كار.\nدوو رۆژ بەر لە هەڵبژاردنی پەرلەمانی لە 2015، داعش تەقینەوەیەكی خۆكوژیی لەناو میتینگێكی هەدەپە ئەنجام دا، بەهۆیەوە 4 كەس گیانیان لەدەست دا و 400ی تریش بریندار بوون، لیسا یەكێك بوو لەو كەسانەی كە هەردوو قاچی لەدەست دا.\nئەو لە لایەن حكوومەتەوە هیچ هاوكارییەك نەكراوە، تەنانەت دوای لەدەستدانی قاچەكانیشی، چارەسەرییەکەی لە رێگەی كەمپینێكەوە بووە، كە هەدەپە بۆی ئەنجام داوە.\nشارەوانیی ئامەد بە درۆی دەخاتەوە، كە بە هۆی ئەوەی لیسا ناتوانێت كار بكات گرێبەستەكەی هەڵوەشاوەتەوە، بەڵكوو ماوەی 45 رۆژ دەبێت نەهاتووەتە سەر كار، بۆیە دووچاری ئەو سزایە بووەتەوە، شارەوانی دەڵێت، دۆسێكەی لە لێكۆڵینەوەیە و دەرنەكراوە، بەڵام لیسا ئەو نامەیە ئاشكرا دەكات، كە لە رێگەی پۆستەوە بۆی هاتووە، كە گرێبەستەكەی لەگەڵ چوار هاوڕێی تری هەڵوەشاوەتەوە.\nتا سەرۆكی شارەوانیی ئامەد لە دەست هەدەپەدا بوو، لیسا هیچ گرفتێكی نەبووە، بەڵام دوای ئەوەی سەرۆكی شارەوانیی ئامەد قەیووم كرا، ئیدی سەرۆكی شارەوانیی سەپێنراو هەڵمەتی لادانی لایەنگرانی هەدەپەی لە شارەوانی دەست پێ كردووە، كە لیساشی لەگەڵدایە.\nلیسا لە لێدوانێكیدا بۆ (BBC) لەبارەی نەچوونی بۆ دەوام دەڵێت: ”لە 2016 بە گرێبەست دامەزراوم، من كەسێك نیم نەچم بۆ كار، بەڵام چەندین ساڵە پێویستیم بە وەرگرتنی چارەسەرە لە ئوسترالیا و ئەڵمانیا، چەندین نەشتەرگەریم كردوونە و سەركەوتوو نەبوونە، برینەكانم هەرگیز چاك نابنەوە و ئازارم دەدەن، بۆیە پزیشك پێی گوتووم تا باش دەبم نەچمە سەر كار“.\nباس لەوەش دەكات، ئەو دەنگۆیانە درۆن، كە دەڵێن بە هۆی قەیوومكردنی شارەوانیی هەدەپەوە ناچێتە سەر كار، بەڵكوو لەوكاتەی سەرۆكی شارەوانیی ئامەد هەدەپەش بوو هەر نەدەچووە سەر كار، چونكە پێویستی بە وەرگرتنی چارەسەر بووە.\nئەو چەندین جار لە دادگای باڵای توركیا داوای قەرەبووی لە وەزارەتی ناوەخۆی توركیا كردووە، تا قەرەبووی بكەنەوە، چونكە بە هۆی كەمتەرخەمیی ئەوانەوە بووە داعش تەقینەوەی لە میتینگێكی هەدەپەدا ئەنجام داوە و ئەویش قاچەكانی لەدەست داوە، بەڵام هیچ ئەنجامێكی نەبووە و دۆسێكەی فەرامۆش كراوە.\nتوركیا لەبەردەم هەڕەشەی سێ ملیۆن ئاوارەی دیکە دایە\nچەكدارانی ناو ئیدلیب توانیان ناوچەری سەراقیب کۆنترۆڵ بکەنەوە\nلیرەی توركی داڕووخانێكی تری تۆمار كرد\nڕۆژنامەی قەرار: ڕووسیا 15 سەربازی توركیای كوشتووە و توركیایش ورتەی لێوە نایەت\nهەدەپە لە کۆنگرەی چوارەمی خۆیدا هاوسەرۆکێکی نوێی هەڵبژارد


📊 ئاستی بەرهەمهێنانی نەوتی هەرێم بەرزبۆتەوە Amar u Rapirsî\n📅 Katî tomarkrdin Aug 25 2018 4:45PM\n👁 Em babete 1,132 car bînrawe\nدواڕۆژ، نوسینگەی هەولێر ئاژانسێکی هەواڵی جیهانی ئ [ Zortir... 👁] ✖ ✖ ✖ 0 1 ✔ 89% ✍ H.B. 25-8-2018 16:45:41\n📊 ئامارێک لەمەڕ خۆکوژی ژنانی کورد لە رۆژهەڵاتی کوردستان Amar u Rapirsî\n📅 Katî tomarkrdin Aug 25 2018 1:21PM\n👁 Em babete 1,845 car bînrawe\nئاژانسی کوردپا: لە ساڵی ڕابردوو (96)، 1400 ژنی کور [ Zortir... 👁] ✖ ✖ ✖ 0 1 ✔ 93% ✍ H.B. 25-8-2018 13:21:33\n✌ ئایکوت ئۆزکور - عادل هاوار Şehîdan\n📅 Katî tomarkrdin Sep 3 2018 11:15PM\nناسناو: عادل هاوار ناو و پاشناو: ئایکوت ئۆزکور ش [ Zortir... 👁] ✖ ✖ 0 1 ✔ 94% ✍ S.E. 3-9-2018 23:15:29\n👫 ئومید کۆنەپۆشی Kesayetîyekan\n📅 Katî tomarkrdin Aug 25 2018 4:59PM\n👁 Em babete 2,727 car bînrawe\nچالاکوانێکی مەدەنی و ژینگەپارێزێکی مەریوان بوو، ر [ Zortir... 👁] ✖ ✖ 0 0 ✔ 86% ✍ H.B. 25-8-2018 16:59:42\n✌ ئەرسەلان جەوزاک Şehîdan\n📅 Katî tomarkrdin Aug 27 2018 10:37AM\nرۆژی 25-08-2018 لە مەریوان شەهید بوو. [ Zortir... 👁] ✖ ✖ 1 2 ✔ 90% ✍ H.B. 27-8-2018 10:37:58\n📝 اطلاعیه کمیته کردستان حزب حکمتيست در باره: جنایت امروز سوم شهریور در شهر مریوان Bellgenamekan\n📅 Katî tomarkrdin Aug 26 2018 1:09PM\nسوم شهریور دیگری در مریوان امروز سوم شهریور یاد آ [ Zortir... 👁] ✖ ✖ ✖ 0 1 ✔ 93% ✍ H.B. 26-8-2018 13:09:02\n📝 پرۆژەی کۆمەڵگای ژنانی ئازادی ڕۆژهەڵاتی کوردستان (کەژار) بۆ چارەسەریی کێشەی ژن لە ڕۆژهەڵاتی کوردستان و ئێراندا Bellgenamekan\n📅 Katî tomarkrdin Aug 25 2018 12:47PM\n👁 Em babete 1,315 car bînrawe\nلە سەردەمی ئەمڕۆماندا سیستەمە دەسەڵاتخواز و هێژموو [ Zortir... 👁] ✖ ✖ ✖ 0 1 ✔ 91% ✍ H.B. 25-8-2018 12:47:56\n✌ پەرویز عەبدی Şehîdan\n📅 Katî tomarkrdin Aug 27 2018 10:39AM\nرۆژی 25-08-2018 لە مەریوان شەهید بوو. [ Zortir... 👁] ✖ ✖ 0 0 ✔ 80% ✍ H.B. 27-8-2018 10:39:49\n📝 توڕەیی زەیتوون: 55 سەرباز و چەتەی تورکیا کوژراون Bellgenamekan\n📅 Katî tomarkrdin Aug 25 2018 12:45PM\nژووری چالاکییەکانی توڕەیی زەیتوون لەسەر ماڵپەڕی خۆ [ Zortir... 👁] ✖ ✖ ✖ 0 1 ✔ 93% ✍ H.B. 25-8-2018 12:45:37\n📊 دھۆک: ل رۆژانێن جەژن 503 زاروک ژدایکبوونە و 32 کەسان ژی ژیانا خوە ژدەستدایە Amar u Rapirsî\n📅 Katî tomarkrdin Aug 25 2018 4:06PM\nدواڕۆژ، رەڤەند گوھەرزی بەرپرسێ راگەھاندنا رێڤەبەر [ Zortir... 👁] ✖ ✖ ✖ 0 1 ✔ 93% ✍ H.B. 25-8-2018 16:06:35


پێداگریی یەكێتی بۆ؟ – Knwe.org\nسەرەکی » وتار » ئاراز رەمەزان » پێداگریی یەكێتی بۆ؟\nپێداگریی یەكێتی بۆ؟\nلە ماوەی مانگەكانی رابردوودا بەئامانجی پێكهێنانی كابینەی نوێی حكومەتی هەرێمی كوردستان، پارتە سیاسییەكان كۆبوونەوەی بێشوماریان كرد بۆ رێكەوتن‌و پێكهێنانی حكومەت، حكومەتی هەرێم لەبەرئەوەی سیستەمی مەڵتی پارتی سیاسیی تێدا چەسپیوەو هیچ حزب یان دوو حزبێك بەتەنیا بەبێ بەشداری پێكردنی پارتە سیاسییەكانی تر نەیانتوانیوە حكومەت پێكبهێنن، بەڵام ئەگەری بەشداری یەكێتیی نیشتمانیی كوردستان، لەم كابینەیەدا جیاواز دەبێ‌و گرنگە جەماوەرو خەڵكیش بزانن ئەم پێداگرییەی یەكێتی بۆ؟\nلە كابینەكانی رابردوودا چەند فاكتەرێك وایانكردبوو كە بەشداری یەكێتی لەناو حكومەتدا شەراكەتێكی راستەقینەی نەبێ، ئەوەش پەیوەست بووە بە ئەدای كاری سیاسیی پارتە سیاسییەکەو رۆڵی یەكێتی لەناو حكومەتدا، جگە لەوەی ناسەقامگیری‌و تەنگژەی سیاسیی لەكوردستان‌و ناوچەكە فاكتەری دیكەی بەهێزبوون، هەروەك فاكتەرە ناوخۆییەكانی یەكێتیش كاریگەری زۆریان لەسەر ئەداو شێوازی كاری سیاسیی ئەو حزبە هەبووە لەناو حكومەتدا، بەڵام ئەوەی ئێستا یەكێتیی پێداگری لەسەر دەكات فاكتەری جیاوازترن‌و پێویستە جەماوەریش هۆشیاریی زیاتریان لەبارەی ئەم جۆرە لە پێداگریی یەكێتی‌و فاكتەرەكانی ئەم پێداگرییە هەبێ.\nهەڵوێستی پارتە سیاسییەكان لە دوای هەڵبژاردنی ئەیلولی (2018)ی پەرلەمانی كوردستان‌و ناكۆكبوونیان لەگەڵ یەكێتیی نیشتمانیی كوردستان دەربارەی دەرەنجامەكانی یەكێتی‌و بێدەنگی لایەنەكانی تر دەربارەی ئەو بابەتە، وایكرد یەكێتیش دەرەنجامەكانی هەڵبژاردن قبوڵ بكات، ئەوەش پاسێكی تری سیاسیی دا بەپارتی دیموكراتی كوردستان‌و فاكتەرێكی كاریگەربوو بۆئەوەی پاكێجە سیاسییەكانی بەمیتۆدو شێوازەكانی خۆی جێبەجێ بكات.\nرێكەوتنی گۆڕان‌و پارتی‌و هەڵوێستی گۆڕان بەرامبەر داواكارییەكانی پارتی لەم كابینەیەداو بەتایبەتیش دەربارەی كاراكردنەوەی سەرۆكایەتیی هەرێم لەپەرلەمان، ئەم كابینەیە بۆ گۆڕان كۆتایی یەكجاری ئۆپۆزسیۆن بوونیان بوو، لەبەرئەوەی پارتی سیاسیی نوێ لەكوردستان‌و بەتایبەتیش لەسلێمانی دروست بوو وەكو (نەوەی نوێ)، ئەوە وایكرد دەنگەكانی گۆڕان لەكورتییەكی زۆربدات، جگە لەوەی هەڵوێست‌و ئەدای كاركردنی نوێنەرانی گۆڕان‌و بەشداری سیاسییان لەكابینەی رابردوودا فاكتەری گرنگ بوون بۆ پاشەكشەی ئەم حزبە سیاسییە لەكوردستان، بۆیە بەهەموو مەرجەكانی پارتی رازی بوون‌و لەبەرەی گەل‌و جەماوەرو بەرژەوەندی گشتییەوە لەئێستادا وتەبێژیی بۆ كردنەوەی سەرۆكایەتیی هەرێم دەكەن، ئەو سەرۆكایەتییەی پێیانوابوو گەورەترین كێشەیە بۆ هەرێمی كوردستان‌و ئەو كەسێتییەی كاری بۆ دەكەن بیكەنە سەرۆكی هەرێم، هەر ئەو كەسەیە كە لەڕوانگەی ئەندام پەرلەمان‌و سەرۆك پەرلەمانەكەی گۆڕان بە نەخوێندەوار ناویان دەبردو پێیانوابوو هۆكاری سەرەكین بۆ بوونی گەندەڵی‌و نەبوونی حوكمی رشید لە كوردستان، بەڵام لەئێستادا پێچەوانەی وتارە سیاسییەكانیان كار بۆ هەمان كەسێتیی دەكەن؟\nبۆیە یەكێتی پێویستە بۆ ئەم قۆناغەی كوردستان تا دەكرێ پێداگربێ، نەك بۆ پۆست‌و بەرژەوەندی‌و كورسی زیاتر، بەڵكو بۆ كوالێتی بەشداریی سیاسیی یەكێتی لەحكومەت‌و دامەزراوە دەوڵەتییەكانی هەرێمی كوردستاندا، كە ئەوەش خواستی جەماوەرو كادرەكانی یەكێتی‌و خەڵكی كوردستانیشە، بۆیە شێوازی رێكەوتن‌و شەراكەتی یەكێتی ئەگەر راستەقینە نەبێ، ئەوا یەكێتی ئۆپۆزسیۆن بێ گەلێك باشتر دەبێ بۆ خودی حزبەكەو جەماوەرەكەشی، بەڵام لە بەرامبەر ئەوەشدا پێویستە پارتی واقیعی سیاسیی كوردستان بخوێنێتەوە، كە بەبێ بەشداریی كارای یەكێتی، كابینەی نۆ ناتوانێ حوكمی هەموو كوردستان بكات و ئەگەری لێكەوتەی سیاسیی زیاتری لێدەكرێت.\nمەرگی هاووڵاتی و بێدەنگیی حكومەت\nلە كەمپەین و پڕوپاگەندە سییاسییەكاندا، بەتایبەت لە كەمپەینەكانی هەڵبژاردندا، زۆرینەی ...


نه‌وتی كه‌ركوك له مامەڵەى تانکەر و بۆریدا - Kirkuknow\nنه‌وتی كه‌ركوك له مامەڵەى تانکەر و بۆریدا\nكه‌ركوك/17-10-2017/ كێڵگه نه‌وتییه‌كانی پارێزگای كه‌ركوك فۆتۆ: كه‌ركوك ناو\nوەزارەتى نەوتى عیراق سەرقاڵى ئامادەکارییە بۆ هەناردەكردنی نەوتى کەرکوک، بۆ هەریەکە لە تورکیا و ئێران، له‌ڕێی بۆریی و تانكه‌ره‌وه، هه‌وڵه‌كان له‌كاتێكدایه ئیداره‌ی پارێزگاكه سه‌رقاڵی گه‌ڵاڵه‌كردنی یاداشتێكه بۆ حكومه‌تی عیراق و ده‌یانه‌وێت رۆڵیان هه‌بێت له گفتوگۆی هه‌نارده‌كردنی نه‌وتی پارێزگاكه.\nپلانەکەى عیراق لەسەر دوو ئاست خۆى دەبینێتەوە، یەکێکیان دروستکردنى بۆرییەکى نوێیە بۆ بەندەرى جەیهانى تورکیا و له‌ڕێیه‌وه نەوتى کەرکوك هەنارده‌بکرێت، ئەوەى دیکەشیان هەناردەکردنى نەوتە بە تانکەر بۆ کۆمارى ئیسلامى ئێران، ئه‌وه‌ش دوای ئه‌وه دێت كه نه‌وتی پارێزگاكه له 16ی ئۆكتۆبه‌ری رابردوه‌وه راگیراوه دوای پاشه‌كشێی هێزه‌كانی سه‌ر به حكومه‌تی هه‌رێم كه كۆنترۆڵی زۆرینه‌ی كێڵگه نه‌وتییه‌كانی هه‌رێمیان كردبوو.\nبۆرى نوێی نەوت\nوەزارەتى نەوتى عیراق بەشێوەیەکى کرداریی هەوڵەکانى دەستپێکردوە بۆ دروستکردنى بۆرییەکى نوێی نەوت بۆ بەندەرى جەیهانى تورکیا، كه بەپێی تەندەرى دروستکردنى بۆرییەکە کە کۆتایی مانگى 12ى ساڵى رابردوو وەزارەتى نەوتى عیراق بڵاویکردەوە، تواناى هەناردەکردنى رۆژانەى یەک ملیۆن بەرمیلى رۆژانە دەبێت.\nئامانج لە دروستکردنى ئەو بۆرییە گواستنەوەى بەشێک لە نەوتى کەرکوکە بۆ بەندەرى جەیهانى تورکیا لەسەر دەریاى سپى ناوەڕاست.\nسەرچاوەیەک لە کەرتى نەوتى کەرکوک بۆ (کەرکوک ناو) ئاماژەى بەوەدا، بە دروستکردنى ئەو بۆرییە عیراق دەتوانێت دور لە هەرێمى کوردستان نەوتى کەرکوک هەنارده‌بکات، چونکە بۆرییە کۆنەکە لە رۆژئاواى زاخۆ لەگەڵ بۆرى نەوتبەرى هەرێم تێکەڵکراوە، بەڵام بۆرییە نوێیەکە بەسەربەخۆ نەوت دەگوازێتەوە.\nئەحمەد عەسکەرى، سەرۆکى لیژنەى وزە لە ئەنجومەنى پارێزگاى کەرکوک به (کەرکوک ناو)ی وت “بە دروستکردنى ئەو بۆرییە عیراق راسته‌وخۆ نه‌وتی كه‌ركوك بۆ ده‌ره‌وه ده‌نێرێت و پێویستی به بۆری نه‌وتی هه‌رێم نابێت”.\nرێڕەوى پێشنیارکراوى بۆرییە نوێیەکە بە تەنیشت بۆرییەکەى ئێستاوەیە، کە بە ناوچەى فەتحە لە پارێزگاى سەڵاحەدین و روبارى دیجلە و خابوردا تێدەپەڕێت، کە بە سیستمێکى پێشکەوتوو کاردەکات و لەدورەوە کۆنتڕۆڵدەکرێت و دەتوانێت لێچون ئاشکرابکات.\nبۆرییە نوێیەکە دواى وێستگەى پێوان بە بۆرییەکەى ئێستاوە دەبەسترێت و دواتر بەردەوام دەبێت لەخاکى تورکیا تا دەگاتە بەندەرى جەیهان، ئه‌وه‌ش به‌پێی ته‌نده‌ره‌كه كه وه‌زاره‌تی نه‌وت بڵاویكردۆته‌وه.\n7ی ئازاری 2017، سەردانی پەرلەمانتاران بۆ وەزارەتی نەوتی عیراق فۆتۆ: پەیجی شوان داودی لە فەیسبووك\nکارەکانى کۆنتڕۆڵ و پێوان بە سیستەمی نوێ ئەنجام دەدرێن و دوو ژور بۆ کۆنترۆڵ دروستدەکرێن کە یەکێکیان لەوێستگەى یەکەم و ئەوەى دیکەیان لە بەندەرى جەیهان دەبێت.\nسەرچاوەکەى کەرتى نەوتى کەرکوک کە داوایکرد ناوى نەهێنرێت باسى لەوەکرد، لە ئێستادا بەرهەمى نەوتى کێڵگەکانى کەرکوک، نزیکەى 140 هەزار بەمیلى رۆژانەیە، هەموى دەدرێت بە پاڵاوگەکانى قەیوان، کەڵەک، دوکان، کەرکوک، بەغدا.\nئەو رێژەیە بەرهەمى نەوتى کێڵگەکانى ئاڤانا و باى حەسەنى تێدا نییە کە لە دواى روداوەکانى 16 ئۆکتۆبەرى ساڵى رابردوەوە بەرهەمهێنان تێیاندا وەستاوه‌و بەرهەمى پێشویان 200 بۆ 250 هەزار بەرمیل نەوتى رۆژانە بوو.\nهەرچەندە تائێستا دیار نییە کەى هەناردەى نەوتى کەرکوک دەستپێدەکاتەوە، بەڵام چەند مانگێکە وەزارەتى نەوتى عیراق هەوڵەکانى دەستپێکردووە بۆ گەشەپێدانى کێڵگە نەوتییەکانى کەرکوک و هەناردەکردنى نەوتەکەى.\nوەزارەتى نەوتى عیراق رۆژى 18 مانگى رابردوو یاداشتێکى لێک تێگەیشتنى لەگەڵ کۆمپانیاى (BP)جیهانى واژۆکرد، بەمەبەستى بەرزکردنەوەى ئاستى بەرهەمى نەوتى کەرکوک، ئەوەش بەپێی ماڵپەڕى فەرمى وەزارەتەکە.\nجەبار لوعەیبى، وەزیرى نەوتى عیراق لە مەراسیمى ئیمزاکردنى یاداشتەکەدا سوربونى وەزارەتەکەى بۆ گەشەپێدانى کێڵگەکانى کەرکوک راگەیاند، لەپێناو کردنەوەى لاپەڕەیەکى نوێ بۆ کارەکانى کۆمپانیاى نەوتى باکور و بەرەوپێشبردنى رۆڵى لە بەرزکردنەوەى بەرهەمدا.\nبەپێی یاداشتەکە، کۆمپانیاکە هەڵدەستێت بە روپێوى و ئامادەکردنى توێژینەوە لەپێناو کارکردن لەسەر گەشەپێدانى کێڵگە نەوتییەکانى کەرکوک و زیادکردنى بەرهەم، بەجۆرێک کە رێژەى مام ناوەندى بگاتە 750 هەزار بەرمیلى رۆژانه.\nگواستنەوە بە تانکەر بۆ ئێران\nلە پاڵ کارکردن بۆ هەناردەى نەوتى کەرکوک لەرێگەى بۆرییەوە بۆ تورکیا، وەزارەتى نەوتى عیراق ساڵى رابردوو رێککەوتنێکى لەگەڵ ئێران واژۆکرد بۆ هەناردەى بەشێک لە نەوتى کەرکوک بە تانکەر بۆ پاڵاوگەى کرماشان.\nبەپێی رێککەوتنەکە، رۆژانە لەنێوان 30 بۆ 60 هەزار بەرمیل نەوتى خاوى کەرکوک بە تانکەر دەگوازرێتەوە بۆ پاڵاوگەى کرماشان، له بەرانبەردا هەمان بڕى نەوت بەهەمان کوالێتى لەلایەن ئێرانەوە لە بەندەرەکانى باشورى عیراقەوە لەسەر کەنداو رادەستى عیراق دەکرێتەوه.\nبەوتەى سەرچاوەکەى کەرتى نەوتى کەرکوک، هەناردەکردنى نەوتى خاو لەرێگەى تانکەرەوە کارێکى گونجاو نییە و تێچوى زۆرە، بەڵام پرسى هەناردەکردنى نەوت بە تانکەر بۆ ئێران “زیاتر سیاسییە وەک پرسێکى تایبەت بە وزە”.\nتاران، 30-7-2017، واژۆكردنی چەند بڕیارێك لەلایەن هەردوو وەزیری نەوتی عیراق‌و ئێرانەوە فۆتۆ: وەزارەتی نەوتی عیراق\nکۆتایی ساڵى رابردوو جەبار لوعەیبى، وەزیرى نەوتى عیراق لە بەیاننامەیەکدا رایگەیاند رێککەوتنەکەیان لەگەڵ ئێران بۆ ماوەى ساڵێکە و دەکرێت نوێبکرێتەوە.\nچاوەڕواندەکرا هەفتەى رابردوو هەناردەکردنى نەوت بە تانکەر بۆ ئێران بچێتە بوارى جێبەجێکردنەوە، بەڵام دوو بەرپرسى کەرتى نەوتى عیراقى رۆژى دوشەممە بۆ ئاژانسى رۆیتەرز هۆکارى دواکەوتنى پڕۆسەکەیان بۆ لایەنى تەکنیکى گێڕایەوە.\nبەرپرسەکان ئاماژەیان بەوەکردووە، هێزە عیراقییەکان ئامادەکاریی دەکەن بۆ دەستپێکردنى هێرشێک لەم هەفتەیەدا بە ئامانجى دابینکردنى ئاسایش لە سنورى زنجیرە چیاکانى حەمرین، بە ئامانجى بەکارهێنانى ناوچەکە بۆ گواستنەوەى نەوت بە تانکەر بۆ ئێران.\nئۆپەراسیۆنەکە سنورێک دەگرێتەوە کە دەکەوێتە نێوان کێڵگە نەوتییەکانى کەرکوک و خانەقین لەسەر سنورى ئێران.\nئەنجومەنى پارێزگا یاداشتێکى ناڕەزایی بەرزدەکاتەوە\nلەگەڵ هەوڵەکانى وەزارەتى نەوتى عیراق بۆ هەناردەکردنى نەوتى کەرکوک، لیژنەى وزەى ئەنجومەنى پارێزگاى کەرکوک “یاداشتێکى ناڕەزایی” ئامادەکردوە تا لەلایەن ئەنجومەنەوە رەوانەى وەزارەتەکە بکرێت، بەو پێیەى لە رێککەوتنەکانى تایبەت بە نەوت “پشتگوێخراون”.\nئەحمەد عەسکەرى سەرۆکى لیژنەکە بە (کەرکوک ناو)ى وت “ئێمە لە رێککەوتنەکانى تایبەت بە هەناردەى نەوتى کەرکوک پشتگوێخراوین، بۆیە یاداشتێکمان ئامادەکردوە و رادەستى ئەنجومەنمان کردووە تا ئەویش رەوانەى وەزارەتى نەوتى بکات، وێنەیەکیشى لێ بدرێت بە پەرلەمان و حکومەتى عیراق”.\nئەنجومەنى پارێزگاى کەرکوک لەدواى روداوەکانى 16 ئۆکتۆبەرەوە دانیشتنێکى چەند خولەکى ئەنجامداوەو بەهۆى ناکۆکى نێوان لایەنە پێکهێنەرەکانییەوە تائێستا نەیتوانیوە کۆبونەوەى دیکە ئەنجام بدات.\nكه‌ركوك/13-11-2017/ عه‌بدولجه‌بار لعێبی، وه‌زیری نه‌وتی عیراق فۆتۆ: ئیبراهیم عه‌لی\nعەسکەرى جەختیکردەوە، کە لەم رۆژانەدا یادشتەکە رەوانەى بەغدا دەکرێت، ئەگەر وەڵام نەدرێنەوە پەنا دەبەنە بەر دادگاى فیدراڵى، چونکە بەپێی دەستور دەبێت وەزارەت هەماهەنگى لەگەڵ پارێزگاکان بکات لە دۆسیەى نەوتدا.\nئەمە یەکەمجارە یاداشتێکى لەو شێوەیە ئامادەبکرێت، لەدواى روداوەکانى 16 ئۆکتۆبەرەوە کە بەهۆیەوە هەناردەى نەوتى کەرکوک راگیرا.\nڕێبوار تەها یەکێک لە نوێنەرانى کەرکوک لە پەرلەمانى عیراق بە (کەرکوک ناو)ى وت “ئەوەى لاى ئێمە گرنگە ئەوەیە داهاتى نەوت بۆ کەرکوکییەکان بێت، چۆن هەناردە دەکرێت ئەوە پەیوەندى بە وەزارەتى نەوتەوە هەیە”.\nباسى لەوەشکرد، کە ئەوان لە هەوڵى بەردەوامدان بۆ ئەوەى کەرکوک شایستە داراییەکانى خۆى وەربگرێت، هەروەها لەبودجەى ئەمساڵى عیراقدا پشکى پتڕۆدۆلارى بۆ دابنرێت.


ماستاو, سۆز و ڕق سێگۆشە بەرمۆدەکەی ماسک – Standard Kurd\nماستاو, سۆز و ڕق سێگۆشە بەرمۆدەکەی ماسک\nلەلایەن ستاندار Posted on نیسان 10, 2018 1079 جار بینراوە 0 سەرنج\nدەمامککارەکان گەرچی بۆ مەرام و ئاوەزی تایبەت کۆمەڵێک دەرچە ڕێگای دروست وەک پردی تاکتیک دەگرنەبەر,لەپێناو ھەنگاوێک زووتر گەیشتن بەئامانجی دیاری کراو, وە زۆرجار ئەم دەمامککارانە یان ڕوونتر ئەم ماسککارانەی دەیان بینین زیاتر لەخەڵکی تر خۆیان بەبەخشندە و بەدەم کێشەچارەسەربوونی خەڵکەوە پیشان دەدەن, لەناواخنیشدا جەھەننەمێک بەحەشاردراوی خۆیان موبارەک دەکەن.\nماستاو , سۆز و ڕق وەک سێ توخمی ھەستیار کە پێموایە کۆمەڵگەی بەرەو لێکترازان و ھەڵدێر بردووە, ھەموو ناڕەزایەتییەکانی خەڵکی حەپەلوش کردووە لەشێوەی بەرمۆدەیەک, وە ئەم فەزیحە ناجۆریەیە کە تاوانباری سەرەکی تاوان لێکراو خۆیەتی ئەوەش لەبەرمەبنای چەنبارەکردنەوەو کەوتنە تەڵەکەوە لەژێر ماسکی درۆینی پیرۆزی و ھەڵتەکاندی دەنگی حەقی خەڵک و لەکەدارکردنی دەنگی حەقی خەڵکی ناڕازی بەخیانەتکار ئەمانە شومی ئەم بەرھەمە تاڵەیە کەلە گوڵە ژاڵەیەک زیاتر نییە.\nماستاو کردن بەدەوری سەرکردەکانەوەو لەگوڵ زیاتریان پێنەوترێت, بەردەوام بەدەمیانەوە بوەستن وەک پەیکەر ئاسا نەڵێن پشتی چاوتان برۆیە, قسەو دیالۆگ و شیکردنەوەکان ھەمیشە بەئاراستەی بەدەم کارێزما بوونەوە بێت, حاڵمان لەمە باشتر نابێت, وە لەسۆز نواندنی چین و توێژەکان بەتایبەت لەکاتی ھەڵبژاردنەکان و تایبەت تر زانایانی ئایینی کە ڕۆڵی بەرچاویان ھەبووە لە ئاراستەکردن بۆ لایەنێک, لەژێر توڕەیی و غەزەبی خودا و لادان لەھەستی نەتەوایەتی ئەگەر دەنگ بۆ فڵان لایەن نەدرێت ئەم جۆرە سۆز نواندنەش بەرەنجامەکانی ئەمڕۆ دەرکەوتوون.\nئێمەی چەقبەستوو بەڕق و کینە, بێویژدانانە ھێرش و داماڵین بۆسەر یەکتر مۆتەکەی تەشەنەکردنی ماڵوێرانی بووە, تەنانەت ڕەنگدانەوەی ئەم یەکتر ڕیشەکێشکردنە وجودێکی ناعەقڵانی بەرجەستە کردووە, کە بەجۆرێک لەگەڵ واقعی حاڵ ڕقمان پەروەردە کردووە, بەرامبەر بە شەخس و کۆمەڵ و حیزب و گشت تەوجیھە خزمەتگوزارییەکانیش کە دەکرێت بەئاراستەی جیاواز وە بۆ پێچەوانەکردنەوەی کاری لەسەر بکرێت.\nبەلەبەرچاوگرتنی ئەم ڕق و توڕەییە کەچەکەرەی گیانمان بووە, ئاراستەیەکی تر وەر بگرین, لەمامەڵە و ھۆشیاری, واز لەچەند ڕوویی بێنین کە ھەوێنی ماڵوێرانی بووە, ھەرکەسێک ژیرانە بیربکاتەوە دەگات بەو دەرەنجامەی ئێستاش کەسانێک ھەن چارەی چەپڵە ڕێزان و قسەی بریقەداریان ناوێت, لە قسە کردارەکان زیاتر بۆ ئەم دۆخە ھیچی لێ سەوز نابێت, لەتێڕوانین و لێکدانەوەی سیاسەتی بەشێک لەسەرکردەکان تێڕامان و وردبوونەوەی زیاتری دەوێت, لە ئاراستەی ئاسایشی ناوخۆو خەمی خەڵک.\nجۆری مامەڵەی بەرپرسانی ھەرێم لەشێوەی خواوەند و پەرستگر دەردەکەون و ئەوانەی دەوروبەریان بەداردەست و خزمەتکار, ئەوەی دەبینرێت نەک لەسەردەستی ئەمجۆرە حکومدارییە پێش نەکەوتووین بەڵکو بەرەو کۆمەڵگە سەتاییەکانی داڕشتنی بنچیینەی شارستانییەت و دابەشکردنی کارەکان گەڕاوینەتەوە, ئیستوارت میل ئاسا وتەنی: ئەو خەڵکانەی کە حوکمی خۆیان بەدەست نییە و کەسانی دیکە حکومیان بەسەردا دەکەن, لەلایەنی ئەخلاقی و عەقڵانییەوە بەرەو لەناوچوون دەچن.\nبڵاوکراوەی پێشووبۆچی ھەرگیز نیشتمان نابێتە ھی ھەمووان؟\nبڵاوکراوەی نوێتركۆمەڵێك كەسایەتی و رێكخراوی مەدەنی و میدیاكار راگەیاندنێك بۆ رای گشتی بڵاوده‌كه‌نه‌وه


1. له ئه‌مریکاوه هه‌وڵی ئاشکراکردنی نهێنییه‌کانی کوشتنی خاشقچی ده‌درێت\nجام کوردی: سیناتۆرێکی ئه‌مریکی هه‌وڵ ده‌دات ده‌زگای هه‌واڵگری ئه‌م وڵاته نهێنییه‌کانی کوشتنی جه‌مال خاشقچی ڕۆژنامه‌نووسه ڕه‌خنه‌گره‌که‌ی سه‌عوودیا ئاشکرا بکات. به پێی ڕاپۆرتی جام کوردی، ڕان ویدن ڕایگه‌یاندووه ...\n2. تورکیا له سه‌ر بڕیارێکی سه‌عوودیا تایبه‌ت به دۆسیه‌ی خاشقچی هاته ده‌نگ\nجام کوردی: سه‌عوودیا ڕایگه‌یاندووه که 5 که‌س له سه‌ر دۆسیه‌ی تیرۆرکردنی جه‌مال خاشقچی سزای له‌سێداره‌دانیان به سه‌ردا سه‌پاوه به‌ڵام تورکیا ئه‌و سزایه به جێی ڕه‌زامه‌ندی خۆی و کۆمه‌ڵگای نێوده‌وڵه‌تی ...\n3. کۆنگرێسی ئه‌مریکا یه‌ک مانگ بۆ ئاشکرابوونی بکوژانی خاشقچی دیاری ده‌کات\nجام کوردی: کۆنگرێسی ئه‌مریکا ماوه‌ی یه‌ک مانگ موڵه‌تی خستووه‌ته به‌رده‌م ده‌زگای هه‌واڵگری ئه‌م وڵاته تا ئه‌وه ڕوون بکاته‌وه که جێنشینی سه‌عوودیا به‌رپرسی کوشتنی جه‌مال خاشقچییه یان نه. به پێی ...\n4. سیاسه‌تی ده‌ره‌وه‌ی سه‌عوودیا، له شوێنکه‌وتوویی ئه‌مریکا تا شکستی ناوچه‌یی\n... جه‌مال خاشقچی له کۆنسووڵخانه‌ی سه‌عوودیا له تورکیا که له ئۆکتۆبه‌ری ساڵی ڕابردوو ڕووی داوه و به‌ده‌ر له پیشاندانی ڕواڵه‌تی ڕاسته‌قینه‌ی ده‌سه‌ڵاتدارانی سه‌عوودیا، زیانێکی ئابوری زۆریشی گه‌یانده ...\n5. دیمۆکراته‌کانی ئه‌مریکا پلانی گۆڕانکاری له په‌یوه‌ندییه‌کانی واشنتن – ڕیاز داده‌ڕێژن\n... گه‌ڵ حکومه‌ته‌کانی داهاتووی ئه‌مریکا به‌ده‌ر له دوناڵد تره‌مپ به ئه‌سته‌م داده‌نرێت. ئه‌ندامانی کۆنگرێسی ئه‌مریکا له هه‌ر دوو پارتی دیمۆکرات و کۆماریخواز له پاش تیرۆری جه‌مال خاشقچی له کۆنسووڵخانه‌ی ...\n6. وه‌زیری نوێی ده‌ره‌وه‌ی سه‌عوودیا کێیه؟ / له دژایه‌تی ئێران تا کوشتنی خاشقچی\n... گۆڕانکاری زۆر به خۆوه ببینێت. تیرۆری خاشقچی: تیرۆره دڕندانه‌که‌ی جه‌مال خاشقچی ڕۆژنامه‌نووسه ڕه‌خنه‌گره‌که‌ی سه‌عوودیا تا ڕاده‌یه‌ک به‌رۆکی فه‌یسه‌ڵ بن فه‌رحانیشی گرتووه‌ته‌وه. ناوبراو له‌و کاته‌دا ...\n7. سه‌عوودیا پیاوه نه‌خۆشه‌که‌ی ناوچه‌که / هاوسه‌نگی هێز له به‌رژه‌وه‌ندی ئێران گۆڕاوه\n... خۆتان وه‌ربگرن. له نووسینه‌که‌ی فیگارۆ هه‌روه‌ها ئاماژه به تیرۆری دڕندانه‌ی جه‌مال خاشقچی ڕۆژنامه‌نووسه ڕه‌خنه‌گره‌که‌ی سه‌عوودیا له کۆنسووڵخانه‌ی ئه‌م وڵاته له تورکیا دراوه و ڕایگه‌یاندووه که ...\n8. یه‌که‌م ساڵۆگه‌ڕی تیرۆری دڕندانه‌ی خاشقچی / هه‌واڵێک له ته‌رمه‌که و بکوژه‌که‌ی نییه\n9. بن سه‌لمان به‌نیازه زووتر باوکی له پۆسته‌که‌ی دوور بخاته‌وه\n... و ئه‌گه‌ری شکستی ناوبراو ببێته شای سه‌عوودیا. ئه‌م ڕۆژنامه‌یه هه‌روه‌ها ڕایگه‌یاندووه که داخستنی دۆسیه‌ی تیرۆری جه‌مال خاشقچی به هۆی پاڵپشتییه‌کانی ئه‌مریکاوه بووه. کۆتایی/. ...\n10. بن سه‌لمان دانی به تاوانه‌که‌یدا ناوه\nجام کوردی: جێنشینی سه‌عوودیا له ئاکامدا دانی به تاوانی کوشتنی جه‌مال خاشقچی ڕۆژنامه‌نووسی ڕه‌خنه‌گه‌ری ئه‌م وڵاته‌دا نا که له شاری ئه‌سته‌نبووڵ و له کۆنسووڵخانه‌ی سه‌عوودیا به شێوازێکی دڕندانه ...\n11. سیناتۆرێکی ئه‌مریکی شه‌ڕی یه‌مه‌ن به کاره‌ساتێک بۆ وڵاته‌که‌ی ناو ده‌بات\n... چه‌ک و که‌ره‌سته‌ی سه‌ربازی به‌م وڵاته ده‌کات. تیرۆری دڕندانه‌ی جه‌مال خاشقچی ڕۆژنامه‌نووسی ڕه‌خنه‌گری سه‌عوودیا له کۆنسووڵخانه‌ی ئه‌م وڵاته له ئه‌سته‌نبووڵ و شه‌ڕی دژ به یه‌مه‌ن، جیهانی له دژی سیاسه‌ته‌کانی ...\n12. داوای دادگاییکردنی ڕژێمی سه‌عوودیا ده‌کرێت\n... چاودێری مافی مرۆڤ وتی: سه‌عوودیا ده‌بێت به هۆی تاوانه‌کانی وه‌ک شه‌ڕی یه‌مه‌ن و تیرۆری جه‌مال خاشقچی دادگایی بکرێت. ناوبراو وتی: کۆشکی سپی به سیاسه‌تی پاڵپشتی له ڕژێمی سه‌عوودیا وایکردووه ڕیاز له ...\n13. ده‌یان زانای سوننه‌ی ئێران له دژی سه‌عوودیا نامه‌یه‌ک بۆ نه‌ته‌وه یه‌کگرتووه‌کان ده‌نێرن\n... هیچ هه‌ڵوێستێکی نه‌بووه. زانایانی سوننه‌ی ئێران به ئاماژه به کوشتنی شه‌هید شێخ باقر نمر و هه‌روه‌ها جه‌مال خاشقچی، به توندی ڕه‌خنه‌یان له ڕێکخراوی نه‌ته‌وه یه‌کگرتووه‌کان گرتووه و ڕایانگه‌یاندووه ...\nدروستکراوە لە 11 ئایار 2019\n14. تۆمه‌تباری کوشتنه‌که‌ی خاشقچی له ناکاو ده‌رکه‌وته‌وه، به‌ڵام نه له گرتووخانه + وێنه\nجام کوردی: چالاکوانانی تۆڕه کۆمه‌ڵایه‌تییه‌کان وێنه‌یه‌کی ئه‌حمه‌د عه‌سیری جێگری پێشووی ده‌زگای هه‌واڵگری سه‌عوودیا و یه‌کێک له تۆمه‌تباره‌کانی کوشتنی جه‌مال خاشقچی له کۆنسووڵخانه‌ی ئه‌م وڵاته‌یان ...\n15. واشنتن پۆست تره‌مپ به هاوبه‌شی تاوانه‌کانی سه‌عوودیا له یه‌مه‌ن ناو ده‌بات\n... و حکومه‌تی سه‌عوودیای ژێر کۆنتڕۆڵی محه‌ممه‌د بن سه‌لمان بکات. واشنتن پۆست هۆشداری ئه‌وه‌شیداوه که که‌مته‌رخه‌می ئه‌مریکا له به‌رامبه‌ر تاوانی کوشتنی جه‌مال خاشقچی له لایه‌ن بن سه‌لمانه‌وه، ناوبراو ...\n16. چالاکوانه سه‌عوودییه‌که ناوێرێت سه‌ردانی باڵیۆزخانه‌ی وڵاته‌که‌ی له واشنتن بکات\n... تاوانی تیرۆری جه‌مال خاشقچی ئه‌مجاره‌ش له لایه‌ن سه‌عوودییه‌کانه‌وه دووباره ببێته‌وه. کۆتایی/. ...\n17. شکستی پیلانی گه‌مارۆکانی ئه‌مریکا له دژی ئێران / خه‌ونه به‌تاڵه‌که‌ی دوناڵد تره‌مپ\n... و سیاسه‌تمه‌دارانی ئه‌م وڵاته، سه‌عوودیا به هاوپه‌یمانی خۆیان نازانن. له ڕاپرسییه‌ک که پێش تاوانی کوشتنی جه‌مال خاشقچی بووه، ته‌نیا له سه‌دا 4 ی ئه‌مریکییه‌کان سه‌عوودیایان به هاوپه‌یمانی وڵاته‌که‌یان ...\n18. ڕۆژنامه‌نووسانی پاکستان به هۆی وێنه‌یه‌کی خاشقچییه‌وه سزا ده‌درێن\n... بۆ ئیسلام ئاوا له تۆڕه کۆمه‌ڵایه‌تییه‌کان وێنه‌ی جه‌مال خاشقچییان به کار هێناوه. به پێی ڕاپۆرتی جام کوردی، پێش سه‌ردانه‌که‌ی محه‌ممه‌د بن سه‌لمان بۆ پاکستان، چالاکوانانی ئه‌و وڵاته دژ به هاتنی جێنشینی ...\n19. چاره‌نووسی سه‌ری خاشقچی که‌ی ئاشکرا ده‌بێت؟\n... له پرسی کوشتنی جه‌مال خاشقچی ڕووبه‌ڕووی کێشه و گرفتی جیدی بووه‌ته‌وه و ده‌ربازبوون له‌م کێشانه‌ش ته‌نیا به هۆی پاڵپشتییه‌کانی ئه‌مریکاوه بووه، ئاشکرایه که پاڵپشتییه‌که‌ی ئه‌مریکاش ته‌نیا به وه‌رگرتنی ...\n20. خالید بن سه‌لمان له جێنشینی سه‌عوودیا نزیک بووه‌ته‌وه / نه‌خشه‌ی کوڕه‌کانی شا سه‌لمان چییه؟\n... تایبه‌ت به خۆی ده‌بێت و یه‌ک له‌و په‌یامانه‌ش ئه‌وه‌یه که سه‌عوودیا به ئه‌نقه‌ست خالید بن سه‌لمانی له واشنتن دوور کردووه‌ته‌وه تا به هۆی کوشتنی جه‌مال خاشقچی تووشی لێپرسینه‌وه نه‌بێت. هه‌ندێکی ...


450 هەزار كەس میلاك و موچەخۆری وەزارەتی پێشمەرگەن - هيوای کۆرد\nچەمچەماڵ؛ پڕۆسەی خوێندن بایكۆتكرا\nHome » هەواڵ » کوردستانی » 450 هەزار كەس میلاك و موچەخۆری وەزارەتی پێشمەرگەن\nin کوردستانی, هەواڵ 08/09/2020\t0\nبەقسەی پەرلەمانتاری كوردستان دابان محەمد 450 هەزار كەس بەرەوژور، میلاك و موچەخۆری وەزارەتی پێشمەرگەن، كە ئەوە دەكاتەیەك لەسەر سێی كۆی موچەخۆرانی هەرێم.\nهەر بەقسەی ئەو پەرلەمانتارە، مانگانە 93 ملیۆن دۆلاریش دەچێت بۆ موچەی یەكەكانی 70 و 80 .\nئەو پەرلەمانتارە باسی لەوە كردووە، ئەو رێژە زۆرە لەژمارەی میلاكی وەزارەتی پێشمەرگەو یەكەكانی هەفتاو هەشتا لەكاتێكدایە، كەمتر لە مانگێكە 150 كەس لە بنكەی مەشق و ڕاهێنانی سلێمانی، ڕاهێنانیان پێكراوە بۆ دامەزراندن لەوەزارەتی پێشمەرگە.\nباسی لەوەش كردووە، كە ئەو هەوڵە لەكاتێكدایە، چەند ساڵێكە، یەكەمەكانی زانكۆ و پەیمانگاكان، گرێبەست و وانەبێژان، دەرچوانی دانەمەزراوی زانكۆ و پەیمانگاكان داوای دامەزراندن دەكەن، بێ ئەوەی گوێیان لێبگیرێت و كەسیان دابمەزرێن.\nدابان محەمەد باسی لەوەش كردووە، بەنووسراو و لەهۆڵی پەرلەمانی كوردستان لە وەزیری پێشمەرگەم پرسی، بەڵام بێ وەڵام بوو.\nپەرلەمانتارەكە جەختیكردووەتەوە، كە حكومەتێك توانای دارایی نەبێت و موچەی پێنەدرێت، وەزارەتێك بە 450 هەزار موچەخۆرەوە كەركوكی پێ نەپارێزرێت و سەركووتی خۆپیشاندنی پێبكرێت، كاری لەبەر نەڕوات و بەردوام خەڵكی بۆ دابمەزرێنرێت، جگە لە بەئەمنی كردن و بەسەربازگە كردنی هەرێم چ ناو و نیەیت و تەفیسرێك هەڵدەگرێت، لەگەڵ دەیان ملیۆن دۆلار كۆمەكی دارایی ئەمریكا و هاوپەیمانان، بوونی دەیان ملیار دۆلار لەبەردەستی پارتی و یەكێتی، نەخزمەتیان كردن، نە یەكیانخستن و بەنیشتمانیان كردن، ناكۆكی بەردەوامی پارتی و یەكێتی، ڕۆژ دوای ڕۆژ دۆخی ژیان و گوزەرانی پێشمەرگەی خراپتركردوە، چەند ساڵێكە پلە بەرزكردنەوەشیان ڕاگیراوە.\nپارتی پێشمەرگە حیزب موچەخۆر یەكێتی\t2020-08-09\nTagged with: پارتی پێشمەرگە حیزب موچەخۆر یەكێتی\nدەستەی وەبەرھێنان: ١٠٠ کارگەی پیشەسازی و کشتوکاڵی لە ھەرێم دروستدەکرێت


گیلان: لەناو ٤٠ هەزار گەنجی نەرویج بە باشترین هەڵبژێردرام | ئاژانس\nHome گشتی لایف ستایڵ گیلان: لەناو ٤٠ هەزار گەنجی نەرویج بە باشترین هەڵبژێردرام\non: ئه‌یلول 13, 2018 In: لایف ستایڵNo Comments\nگیلان شەرەفانی (٢٦ ساڵ) لە بنەڕەتدا خەڵکی شاری دهۆکە، تەمەنی ٨ ساڵ بووە کاتێک لەگەڵ خانەوادەکەی چووه‌تە وڵاتی نەرویج و لەوێ ژیاوە، ئێستاش یەکێکە لە بەناوبانگترین ئەو کەسانەی وەک مەیکئەپ ئارتیست و ئارایشتکار بەناوبانگە و هەندێک لە ڤیدیۆکانی بوونەتە جێگای باسی ڕاگەیاندنە جیهانییەکان، لەم دیمانەیەیدا لەگەڵ ״ئاژانس״ گیلان باس لە کارەکانی خۆی دەکات.\nئاژانس: تۆ لە بواری ماکیاژ و جوانکاریدا بەناوبانگیت، دەستپێکی بڵاوکردنەوەی کارەکانت چۆن بوو؟\nگیلان: من دەمێک بوو بەهرەی کاری جوانکاری و ماکیاژم هەبوو، هەر بۆیە لێرەش کارەکانی خۆم دەکرد و خێزانەکەشم کاتێک زانییان من حەز بە بواری جوانکاری و ماکیاژ دەکەم، زۆر پشتیان گرتم و متمانەی تەواویان پێم هەبوو، هەر بۆیە زۆریش حەزم دەکرد ئەو کارانەی کە ئەنجامی دەدەم نیشانی کچانی کوردی بدەم تا ببێتە هاندەرێک بۆ ئەوەی ئەوانیش بەهرەکانی خۆیان نەشارنەوە و نمایشی بکەن، زۆر خۆشحاڵم کە دەبینم ئێستا کچانێکی زۆر لەم بوارەدا کاردەکەن و ناوبانگیان هەیە و بەردەوام پەرە بە کارەکانیان دەدەن و داهێنانی نوێ دەکەن، کارەکانی منیش نەک تەنها کچانی کورد بەڵکوو لە چەندین نەتەوەی جیاوازی دونیاوە تەماشاکاری هەیە، بەڵام خۆم زیاتر بەوە دڵخۆشم کە ڕۆژبەڕۆژ بینەرە کوردەکانم زیاد دەکات.\nئاژانس: تۆ خەڵاتی باشترین بلۆگت لە تۆڕە کۆمەڵایەتییەکان لە نەرویج وەرگرتووە، ئەو خەڵاتە چی بوو؟\nگیلان: زۆر ڕاستە، من لە نێوان ٤٠ هەزار بلۆگەردا لە چەندین بواری جیاواز لە وڵاتی نەرویج، بە باشترینی ساڵ هەڵبژێردرام، ئەوەش هاندەر و دڵخۆشییەکی گەورە بوو بۆ من، خەڵاتەکە ناوی VIXEN BLOG AWARDS. بوو کە دەدرێتە ئەو گەنجەی لە وڵاتی نەرویج لە ڕێگەی تۆڕە کۆمەڵایەتییەکانەوە کارێکی نوێ بکات و کاریگەری درووست بکات، هەر بۆیە وەرگرتنی ئەو خەڵاتە شانازییەکی گەورە بوو بۆمن.\nئاژانس: ئەم کارەی دەیکەیت وەک خولیایەکە یاخود پیشەی سەرەکیتە؟\nگیلان: زیاتر لە ٥ ساڵە کاری ماکیاژ و جوانکاری پیشەی سەرەکیی منە و جگە لەم کارە و سەرقاڵبوونم بە سۆشیال میدیا کاری دیکە ناکەم، هەندێک کاتیش بووک چاک دەکەم و ستایلیان بۆ دادەنێم، ئەوەش هەر بەشێکی سەرەکییە لە پیشەکەم، بەڵام هەمیشە خەونی گەورەم ئەوەیە کە کارێکی تایبەت بۆ کچانی کورد بکەم، ئەوەش خولیایەکی بەردەواممە، لە ساڵی ڕابردووشدا سەردانی کوردستانم کرد و هەندێک کارمان لەوێ ئەنجام دا، بەنیازم لە داهاتوو پرۆژەی دیکەشمان هەبێت.\nئاژانس: وەک پسپۆڕێکی جوانکاری ئامۆژگاریی تۆ بۆ خانمانی کورد چییە تا جوان دەربکەون؟\nگیلان: یەکەم ئامۆژگاریم بۆ ئەوان ئەوەیە کە ئەو کارە بکەن کە خۆیان حەزیان پێیەتی و هەرگیز کۆڵ نەدەن و بە دوای خەونەکانیان بکەون، چونکە کاتێک ئەو کارە دەکەن لە ناخدا دڵخۆش دەبن، کەسێکیش کە لە ناخدا دڵخۆش بوو لە دەرەوەی ڕەنگ دەداتەوە و جوان و قەشەنگ دەردەکەوێت، بە ڕای من جوانیی تەنها لە ڕووخساردا کۆ نابێتەوە، ئەو کچانەی کە ئازادن و بەهێزن و بە باشی کار دەکەن جوانترین کەسەکانن، ئێستاش خۆشبەختانە ئەم جۆرە لە کچان زۆرە بە کوردستانیشەوە.


بزوتنەوەی گۆڕان، كێشەكە لە شوێنێكی ترە – تۆڕی میدیایی خەڵک\n2018/07/10 - 3:31 PM\nلە ئێستادا كێشەی گۆڕان كێشەی نەبوونی باوكی ڕەمزی نیە، ئەسڵەن كە ڕێكخەری گشتی لە ژیاندا مابوو، نیوەی هاوڕێكانی لە سیاسەتی بزوتنەوەكە و بەڕێوەبردنی نیگەران بوون. لە ئێستادا كێشەی گۆڕان ئەوە نیە كە لە كوێ پارەی وەرگرتووە.\nلە ئێستادا كێشەی گۆڕان كێشەی نەوەی پێشوو كێشەی بوونی كوڕەكانی كاك نەوشیروان و گەنج و خوێنی نوێ نیە، ئەسڵەن نەوەی نوێ هەر دورست نەبووە لەم هێزەدا جگە لە كۆمەڵێ پاڵەوانی زۆر بڵێی سەرشاشە تا كێشەكان وا تەفسیر بكەین.\nكێشە و قەیرانەكانی كۆمەڵگەی كوردی زۆر لەوە قوڵتر بوو گۆڕان تێی بگات. یان ڕوونتر، كێشە سیاسی و ئابووری و كۆمەڵایەتی و پەروەردەییەكانی دنیای ئێمە زۆر لەوە ئالۆزتر بوون كە هێزێكی وەك گۆڕان تەنها بە چوار ساڵ جارێك هەڵبژاردن و وەرگرتنی چەند پۆستێك و كەناڵێكی ئاسمانی كە ناوی نابوو تۆپخانە چارەسەر بكرێت.\nكێشەی گۆڕان كێشەی دید و تەفسیر و پارادیم و دنیابینی نوێ بوو كە ئەم هێزە لانی كەم دە ساڵی ڕابردووی خۆی كاتەكانی كوشت بە قسەكردن و ڕەخنەگرتن و دەنگەدەنگێك كە هەموومان دەمانزانی هیچی لێ شین نابێت. گۆڕانیش وەك دەسەڵات چوار ساڵ جارێك چاوەڕێی دەنگی هەوادارەكانێتی و كۆمەڵێك پارلەمانتار و وەزیر و ڕاوێژكاری بەتاڵی پێ دامەزرێنێت. تۆ سەیر بكە گۆڕان یەك كارەكتەری پارەی هاتە دەست” وەزیری دارایی” بەڵام لە تاقیكردنەوەی گۆڕان دەرنەچوو.\nكێشەی گۆڕان نەبوونی دنیابینی بوو، من دەپرسم كە گۆڕان دژ بە پرنسیپەكانی سەوابتی ئایین نیە، كەواتە گۆڕان و كۆمەڵی ئیسلامی یەكیان زیادن، گۆڕان و هاوپەیمانییەكەی دكتۆر بەرهەم، كە هەردولایان بڵێن دەسەڵات گەندەڵە و هەردوكیان لە هەناوی یەكێتی بێنە دەر، دڵنیام یەكیان زیادن.\nخۆی ئەسڵەن گۆڕان دەبوو خاوەنی مۆدێلێكی تری سیاسی بێت و كورتكردنەوەی ئۆپۆزسیۆن بۆ ئۆپۆزسیۆنی پارلەمانی كات كوشتن بوو كە خەڵك تاقەتی ئەم حیكایەتەی نەمابوو. سەرباری تەزویری دەسەڵات “كە لە ساڵی 1992 وە تەزویر دەكرێت” بەشێكی زۆری ئەوانەی بڕوایان بە گۆڕینی دنیا هەبوو لە هەڵبژاردنی ئەمساڵدا نەچوونە سەر سندوقەكان، دەبوو لەم نیگەرانی و پشتتێكردنە تێ بگەی، تۆ بتەوێ لەپڕ خەڵك تەنها بە قسە و دەنگەدەن دوات بكەوێ ئەوا بە بێدەنگیش جێت دەهێڵێت و بێ ئەوەی هەست بە خۆت بكەی دەتكات بە بچوكترین هێزی دنیا.\nتۆ بتەوێ بە تۆپخانە دنیا بگۆڕی، ئێ ڕۆژێك تۆپخانە بارودتی لێ دەبڕێ و بەناچاری بە پارەی ئەو هێزەی بە گەندەڵی تاوانباری دەكەی و لێی جیابویتەوە، باروت وەردەگری، دەبێ ئەوەشت بیر بێت ئەم كردەیە هیچ سودی نیە و زۆریش درەنگە بۆ قەناعەتپێكردنی خەڵك.\nگۆڕان دەبوو ئەوە بزانێت، بە پاڵەوانی سەر شاشە و دەنگەدەنگ و زمانی ژمارەكان دنیا ناگۆڕێ، لە ئێستاشدا گۆڕان وردە وردە خەڵك لە گۆرینی دنیا بێ ئومێد دەكات و بە مردنێكی هێواش ڕایان دەهێنیت.


کوردیپێدیا - روحیا عیدو خرتوو\n👫 روحیا عیدو خرتوو | پۆل: کەسایەتییەکان | زمانی بابەت: 🏳 کوردیی ناوەڕاست\nروحیا عیدو خرتوو\nدوای چوار سالَ لە رفاندنی کچێکی کوردی ئێزدی لە گوندێکی سەر بە ناحیەی سنۆنێسنۆنێ لە باکوری قەزای شەنگالقەزای شەنگال، ئەمرِۆ لە دەستی چەکدارانی داعشداعش رزگارکرا.\nلەوبارەیەوە کەسێکی نزیک لەو کچەی رزگارکراوە بەناوی خدر دیرو خانەسۆری، بە دواڕۆژی راگەیاند ئەمرِۆ چوارشەممە 14ی حوزەیران، کچێکی کوردی ئێزدی لە دەستی چەکدارانی داعش رزگارکرا.\nوتیشی ئەو کچە لە گوندی حەردانی سەر بە ناحیەی سنۆنێ کەسەر بە قەزای شەنگالە، لەساڵی 2014 لە لایەن داعشەوە رفێندرابوو.\nئاماژەي بەوەشکرد ئەمرِۆ چوارشەممە (روحیا عیدو خرتوو) کە تەمەنی 13 ساڵە لە دەستی چەکدارانی داعش رزگارکراوە و چاوەرِێین بگاتە لای کەسوکاری خۆی.\nپێشتر حسێن قائیدی، بەرِێوەبەری نووسینگەی رزگارکردنی رفێندراوانی دەستی داعش بە دواڕۆژی راگەیاندبوو ژمارەی ئەو کەسانەی تا ئێستا لە دەستی چەکدارانی داعش رزگارکراون، 3024 کەس بوون و زیاتر لە 3300 کەسیتریش لەلای داعش ماون.\n#سنۆنێ | #قەزای شەنگال | #داعش |\n 📡 ماڵپەڕ | 🏳 کوردیی ناوەڕاست | ماڵپەڕی دواڕۆژ - 14-06-2017\n1. 👁 فائیزە\n➕ ئەم بابەتە لەلایەن: (ئەڤین ئیبراهیم فەتاح)ەوە لە: Jun 14 2017 8:33PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 14 2017 9:09PM باشترکراوە\n👁 ئەم بابەتە 11,557 جار بینراوە


بەپەلە: ” شەهاب ئەحمەدی ئازەر” بۆ زیندانی نەغەدە گوازرایەوە – زاگرۆس پۆست\nماڵەوە / کوردستان / بەپەلە: ” شەهاب ئەحمەدی ئازەر” بۆ زیندانی نەغەدە گوازرایەوە\nبەپەلە: ” شەهاب ئەحمەدی ئازەر” بۆ زیندانی نەغەدە گوازرایەوە\nچوار شه‌ممه 11 ته‌مموز 2018\tکوردستان, کۆمەڵایەتی, مافی مرۆڤ, هەواڵ 55 جار خوێنراوه‌ته‌وه\n“شەهاب ئەحمەدی ئازەر”، یەکێک لە چالاکانی سیاسی و خوێندکاری قۆناغی دوکتورا لە بەشی بایۆمیکانیک، بۆ زیندانی نەغەدە گوازرایەوە.\nبەپێی هەواڵی گەێشتوو بە ماڵپەڕی زاگرۆس پۆست، بەرەبەیانی رۆژی سێ‌شەممە ڕێکەوتی ١٩ی پووشپەڕ، هێزەکانی سەر بە ئیتلاعاتی شاری نەغەدە هێرشیان کردە ماڵی “شەهاب ئەحمەدی ئازەر” چالاکانی سیاسی و خوێندکاری قۆناغی دوکتورا لە بەشی بایۆمیکانیک و نابراویان دەستبەسەر کردووە و ئەمڕۆ چوارشەممە ڕێکەوتی ٢٠ پووشپەڕ، ناوبراویان بۆ زیندانی نەغەدە گواستەووەتەوە.\nیەکێک لە نەزیکانی ئەم چالاکە سیاسییە بە هەواڵنێری “زاگرۆس پۆست” لە شاری بەغەدەی ڕاگەیاندووە کە، نابراو بۆ تێپەڕکردنی حوکمەکەی بۆ زیندانی نەغەدە گوازراوەتەوە”.\nپێشتر ناوبراو بە تۆمەتی “هاوکاری لەگەل یەکێک لە حیزبەکانی سەر بە ڕۆژهەلات” و هەروەها “کردنەوەی ئاگری نەورۆز لە سەرەتای ساڵی ۹۵ هەتاوی، لە شاری نەغەدە” دەستبەسەر کرابوو و لە لایەن لقی یەکی دادگای پێداچوونەوەی پارێزگای ورمێ ، حوکمی ٦مانگ و یەک ڕۆژ زیندان و هەروەها لێدانی ٦۰ قامچی و یەکساڵ دەرکردنی بە شێوەی کاتی لە خوێندن لە قۆناغی دکتورا، بە سەریدا سەپابوو.\nشایانی باسە “شەهاب ئەحمەدی ئازەر” لە کاتی “ڕێفراندۆم لە هەرێمی کوردستان” هەڕەشەی ده‌سبه‌سه‌ركردنی دووبارە و کردنەوەی دۆسیەی جیاوازی لە لایەن هێزەکانی سەر بە ئیتلاعاتەوە لێ کراوە.


نووچە نێت | ڕاستگۆیی بێ لایەنی| خه‌زعه‌لى گومان له هه‌وڵى تیرۆركردنى كازمى ده‌كات\nخه‌زعه‌لى گومان له هه‌وڵى تیرۆركردنى كازمى ده‌كات\nNovember 2021 29 - 15:52:24\nقه‌یس خه‌زعه‌لى سكرتێرى گشتى میلیشیاى عه‌سائیبى ئه‌هلى حه‌ق گومان له هه‌وڵى تیرۆركردنى مسته‌فا كازمى سه‌رۆك وه‌زیرانى عێراق ده‌كات و ده‌شڵێ، "تۆمه‌تباركردنى لایه‌نه‌كانى به‌ره‌نگاربوونه‌وه یاریكردنه به ئاگر".\nئه‌مڕۆ دووشه‌ممه 29ى تشرینى دووه‌م كه‌ناڵى جه‌زیره لێدوانێكى قه‌یس خه‌زعه‌لى بڵاوكردووه‌ته‌وه، كه تێیدا گومان له هه‌وڵى تیرۆركردنى مسته‌فا كازمى سه‌رۆك وه‌زیرانى عێراق ده‌كات و هۆشداریى له تۆمه‌تباركردنى میلیشیاكان ده‌دات كه به "هێزه‌كانى به‌ره‌نگاربوونه‌وه" ناویان ده‌هێنێ.\nقه‌یس خه‌زعه‌لى ده‌ڵێ، "تۆمه‌تباركردنى ئه‌و هێزانه یاریكردنه به ئاگر". دواتریش باس له‌وه ده‌كات ئه‌و كاته‌ى هێرشه‌كه ئه‌نجام دراوه، مسته‌فا كازمى له ماڵه‌وه نه‌بووه، قه‌یس خه‌زعه‌لى ده‌ڵێ، "په‌یامێك ئاراسته‌ى ئه‌و لیژنه‌یه ده‌كه‌ین كه لێكۆڵینه‌وه له رووداوه‌كه ده‌كات، ده‌بێت به‌ڵگه‌ى به‌رجه‌سته و سه‌لماندنى راسته‌قینه بخه‌نه‌ڕوو، نه‌وه‌ك بانگه‌شه و راگه‌یاندن و فه‌یسبووك، چونكه بارودۆخه‌كه به‌رگه‌ى ئه‌مانه ناگرێت".\nدوێنێ راوێژكارێكى مسته‌فا كازمى ئاشكراى كرد له چه‌ند رۆژى داهاتوودا ئه‌نجامى لێكۆڵینه‌وه له‌و هێرشه ئاشكرا ده‌كرێت، كه له حه‌وتى ئه‌م مانگه كاره سه‌ر ماڵى كازمى.\nپلاسخارت به‌ڵێنێك به خه‌زعه‌لى ده‌دات\nناكۆكى ده‌كه‌وێته نێوان ئێران و عه‌سائیبى ئه‌هلى حه‌ق


ڕوانیـینه‌کان له‌سه‌ر وتاره‌که‌ی سه‌رۆک ئۆباما\nی مانگی شه‌ش ٠٥, ٢٠٠٩\nبۆ دوا جار ڕۆژی پـێـنجشه‌ممه سه‌رۆک ئۆباما له قاهیره‌وه وتاره‌که‌ی خۆی دا بۆ جیهانی ئیسلامی.\nله‌م وتاره‌دا سه‌رۆکی گه‌وره‌ترین زلهێزی جیهان داوای په‌یوه‌ندیـیه‌کی باشـتر ده‌کات له‌گه‌ڵ جیهانی ئیسلامی و عه‌ره‌بیدا له ڕوانگه‌ی پـیاداچوونه‌وه به سـیاسه‌ته‌کانی واشـنتندا.\nپه‌یامه‌که‌ی سه‌رۆک ئۆباما ڕوونی و ئاشـکرایی و ڕاشـکاوی پـێوه دیاره له‌و ڕێبازه نوێـیانه‌ی واشـنتن هه‌یه‌تی به‌رامبه‌ر جیهانی ئیسلامی و جیهانی عه‌ره‌بی که وه‌ک دوو دیوی دراوێـکن.\nبیانووه‌کان هه‌رچـیـیه‌ک بن نابێت له جیهاندا شـوێـنێـک بۆ توندوتیژی هه‌بێت. ده‌بێت ده‌وڵه‌تێـکی فه‌ڵه‌سـتینی هه‌بێت، به‌ڵام بوونی ئه‌م ده‌وڵه‌ته له‌سه‌ر بنچینه‌ی دان‌نانه به ئیسرائیلدا. یان ئێران مافی هه‌بوونی وزه‌ی ناوه‌کی هه‌یه بۆ مه‌به‌سـتی ئاشـتیـیانه، به‌ڵام بۆمبی ناوه‌کی ئێران جێی قایل‌بوون نیـیه. پاراسـتنی مافی که‌مایه‌تیـیه‌کان و مافه‌کانی ڕاده‌ربڕین و چه‌ندان ته‌وه‌ری تر.\nله پاش ئه‌م وتاره‌ی سه‌رۆک ئۆباما جیهانی ئیسلامی چه‌ندێـک به ڕووی ڕۆژئاوادا ده‌کرێته‌وه؟ ده‌مڕاستی کۆشـکی سـپی پـێشـتر گوتوویه ئه‌مه مه‌سه‌له‌یه‌ک نیـیه ته‌نها له شه‌و و ڕۆژێـکدا چاره‌سه‌ر بکرێت یان به‌رئه‌نجامی هه‌بێت.\nئه‌م وتاره‌ی سه‌رۆک ئۆباما چه‌ندێ وه‌ک گوتارێـکی دڵنیا کردنه‌وه لێی ده‌ڕوانرێت؟ و چه‌ندێ به‌و ئاڕاسـته‌یه‌دا لێـک ده‌درێته‌وه که واشـنتن بـیه‌وێت ئه‌و تێـگه‌شـتنه هه‌ڵه‌یه‌ی له هه‌ردوو جیهانی ئیسلامی و عه‌ره‌بیدا هه‌یه بڕه‌وێنێته‌وه؟


تەشکیلاتی حیزبی دێموکرات لە دەرەوەی وڵات بۆ یارمەتی ماڵی ئاگادارییەکی بڵاو کردەوە\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home هه‌واڵه‌کان تەشکیلاتی حیزبی دێموکرات لە دەرەوەی وڵات بۆ یارمەتی ماڵی ئاگادارییەکی بڵاو کردەوە\nتەشکیلاتی حیزبی دێموکرات لە دەرەوەی وڵات بۆ یارمەتی ماڵی ئاگادارییەکی بڵاو کردەوە\tتەشکیلاتی حیزبی دێموکراتی کوردستانی ئێران لە دەرەوەی وڵات، سەبارەت بە کۆکردنەوەی یارمەتیی ماڵی ئاگادارییەکی بڵاو کردووە.\nئاگادارییەکە بەم چەشنەیە:\nبۆ سەرجەم دۆستان و ئەندامانی حیزبی دێموکرات لە دەرەوەی وڵات\nدوا بە دوای بانگەوازی دەست پێ‌کردنی هەڵمەتی یارمەتی کۆ کردنەوە لە دەرەوەی وڵات، هەروەک پێشبینیش دەکرا، خەڵکێکی زۆر ئەندام و لایەنگری حیزبی دێموکرات و هەروەها خەمخۆرانی ڕۆژهەڵات بەرەوپیری بانگەوازی "پشتگیری بە کردەوە لە ڕاسان" هاتوون. هەر لەم ڕاستایەدا بە دەستپێشخەریی چەند کوردێکی نیشتیمانپەروەر کەمپینی "وەفایەک بۆ پێشمەرگە" دەستی بە کارکردووە.\nوێڕای سپاس و پێزانینمان بۆ ئەم دۆستانە کە بەو ئەرکە ماندوو بوون، ڕادەگەیەنین کە کۆکردنەوەی یارمەتییەکان لەژێر چاوەدێریی بەشی ماڵیی کۆمیتەکانی حیزبدا دەبێ لە دەرەوەی وڵات. بۆ هەماهەنگیی زیاتر لێژنەیەک لە نێوان بەشی ماڵیی و کەمپینی "وەفایەک بۆ پێشمەرگە" پێکهاتووە. بۆ ئەوەی سەرجەم دۆستان دڵنیا بن کە یارمەتییەکانیان بە شوێنی مەبەست دەگات، لیستی تەواوی ئەو کەسانەی هاوکاریی ماڵییان کردووە بڵاو دەکرێتەوە. کەسانێک کە بە هەر هۆکارێک نایانهەوێ ناوەکەیان بڵاو بکرێتەوە دەتوانن ناوێکی خوازراو بەکار بهێنن.\nبۆ وەرگرتنی زانیاری زیاتر دەتوانن پەیوەندی بکەن بەم کەسانەوە:\nسوئێد: ژمارە تەلەفوونی پەیوەندی: ناسر عەزیزی 0046704640761 ، عارف عەزیزی 0046739318340\nژمارە حیسابی بانکی: 6- 9216677\nنۆروێژ: ژمارە تەلەفوونی پەیوەندی: وەفا مستەفاپوور 004797724018 ، ئیسمائیل عەلیپوور 004795168330\nژمارە حیسابی بانکی: 15032247463\nئاڵمان: ژمارە تەلەفوونی پەیوەندی: 004917655443911شەهریار نەقشبەندی\nدانمارک: ژمارە تەلەفوونی پەیوەندی: 004524472060 جەمشید خوسرەوی\nبلژیک: ژمارە تەلەفوونی پەیوەندی: 0032485004225 ئازاد کوردی، 0032489193222 بەها ئیبراهیمی\nئۆتریش: ژمارە تەلەفوونی پەیوەندی: 00436766302242 حوسەین خاڵخاڵ\nهۆلەند: ژمارە تەلەفوونی پەیوەندی: 0031640803960 ڕێبوار خەدیری پوور\nبریتانیا: ژمارە تەلەفوونی پەیوەندی: 00447414622770ڕەحمەت درەخشانی\nژمارەحیساب:SORT CODE: 40-06-25 ACCOUNT:71533126 HSBCBANK سوویس: ژمارە تەلەفوونی پەیوەندی: 0041764242039 حوسەین خادەمی\nفینلاند: ژمارە تەلەفوونی پەیوەندی: 00358442805692 عەلی مورادی\nڕۆژهەڵاتی کانادا: ژمارە تەلەفوونی پەیوەندی: 5193177573 تاهیر دەرویژە\nڕۆژئاوای کانادا: ژمارە تەلەفوونی پەیوەندی 6046578269 شەهریار ویژە\nئامریکا: ژمارە تەلەفوونی پەیوەندی: 7034027381 جەماڵ عەبدوڵڵازادە\nژمارەحیساب: Account: 2477508002\nنیوزیلەند: ژمارە تەلەفوونی پەیوەندی: سەرکەوت عەبدوڵڵازادە0064211393870\nئوسترالیا: ژمارە تەلەفوونی پەیوەندی: نەسرەدین سلیوانەیی 0061413145593\nئیتالیا: ژمارە تەلەفوونی پەیوەندی: مەحەمەد وەیسی 00393803655268\nکەمپینی "وەفایەک بۆ پێشمەرگە"، دڵشاد جەمشیدی 00358445525549\nسەلاح ئارامش 0046700666688\nبەشی یارمەتی ماڵیی حیزب لە دەرەوەی وڵات


كچێك بەهۆی سووتانەوە گیانی لەدەست دا\nدرەنگانی شەوی رابردوو بەهۆكارێكی نادیار كچێكی 18 ساڵان لە شارۆكەی سۆران سووتا و بەهۆی زۆری رێژەی سووتانەوە ئەمڕۆ سێشەم گیانی لە دەست دا.\nشێروان خالید گوتەبێژی بەڕێوەبەرایەتی پۆلیسی توندوتیژی ئافرەتانی سۆران بە "وشە"ی راگەیاند، سەعات 10ی شەوی رابردوو لەلایەن نەخۆشخانەی فریاكەوتنی سۆرانەوە ئاگەدار كراینەوە لە هەبوونی رووداوێكی سووتانی كچێك بە ناوی "ف ف م"ی تەمەن 18 ساڵان كە كچی ماڵەوەیە و رێژەی سووتانی 90% بووە.\nزیاتر گوتی، كە بەهۆی زۆری رێژەی سووتانی جەستەی رەوانەی نەخۆشخانەی رۆژئاوای شاری هەولێر كراوە و ئەمڕۆ سێشەم گیانی لەدەست دا.\nبەهۆی زۆری رێژەی سووتانی، پۆلیس نەیتوانیوە گوتەی وەربگرێت، بۆیە هۆكاری سەرەكیی سووتانەكەی تا ئێستە نادیارە، بەڵام بەپێی لێكۆڵینەوە سەرەتاییەكان دەركەوتووە كە رووداوەكە بەهۆی نەوتەوە بووە، پەڕاوی لێكۆڵینەوەش بۆ رووداوەكە كراوەتەوە و رەوانەی دادوەری لێكۆڵینەوەی سۆران كراوە، گوتەبێژی پۆلیسی توندوتیژی ئافرەتانی سۆران وای گوت.\nروونی كردەوە، لە ماوەیەكی نزیكدا گوتەی داواكاران وەردەگرین، تا بزانین هۆكاری سووتانەكە چی بووە ئاخۆ رووداوێكی ئاسایی بووە یان خۆی سووتاندوە و كێشەی هەبووە.\nبەپێی ئەو زانییاریانەی دەست "وشە" كەوتوون جیا لەم رووداوە، شەوی رابردوو ئافرەتێكیتر لە سنووری شارۆكەی رواندز سووتاوە و لە نەخۆشخانە خەوێنراوە.\nلەبارەی خۆسووتاندنی ئافرەتان، كەلسووم گەزنەیی توێژەری كۆمەڵایەتی لە سۆران بە "وشە "ی گوت، خۆسووتاندن و خۆكوشتن دیاردەییەكی كۆمەڵایەتییە و بە پێی كات و سەردەم رێژەكەی دەگۆڕدریت، بەداخەوە ئێستە دۆخی ژنان و كچان خوێناوی بووە، ناكرێت قسە و هەڵوێست و باسی لەسەر نەبێت و دۆخەكە گەیشتووەتە ئاستێكی زۆر مەترسیدار، ئەمەش كۆمەڵێك پاڵنەری خۆی هەیە و پاڵنەری سەركی داب و نەریت و كولتووری دواكەوتووی كۆمەڵگەیە، هەروەها بەهەموو پێوەرەكانی زانستی كۆمەڵناسی، شاری سۆران شارێكی داخراوە، ئەوەش دۆخی كۆمەڵایەتی ژنان و كچان زیاتر دەخاتە ژێر هەڕەشەوە.\nگەزنەیی زیاتر گوتی، داخراوی كۆمەڵگە و كرانەوەی كوردستان بە خێرایی بە رووی جیهان و لاوازیی ئاستی هۆشیاری تاك، هەروەها بەكارهێنانی ماڵپەرە سێكسییەكان بەبێ سانسۆر و سۆشیالمیدیا، ژیانی كۆمەڵایەتی ئالۆزتر كرد و سەقامیگری كۆمەڵایەتی وەستاندوە، جگە لەو هۆكارانە ئەو دۆخە ئابوورییەی ئێستەی كوردستان كێشە و گرفتی خێزانی زیاتر كردووە و بنیاتی خێزانی بەرەو ئیفلجبوون بردوە.\nلە ساڵی 2015 تەنیا پانزە حاڵەتی سووتان و خۆسووتان لە سۆران هەبووە، هاوكات لە ساڵی رابردوودا 31 حاڵەتی سووتان تۆمارە كراوە، تەنیا لە هەشت مانگی رابردووی 2017 لە شارۆكەی سۆران و دەورووبەری، 26 حاڵەتی سووتان و خۆسووتاندنی ئافرەتان روویان داوە.\nشارۆكەی سۆران لە رووی كارگێڕییەوە سەر بە پارێزگەی هەولێرە، بە دووری 110 كم لە باكوری رۆژهەڵاتی شاری هەولێر هەڵ كەوتووە، زیاتر لە 200 هەزار كەس لەو شارۆكەیەدا نیشتەجێیە.\nئه‌م بابه‌ته 5931 جار خوێنراوه‌ته‌وه


باسنیوز په‌یكه‌ر بۆ داهێنه‌ر هەواڵی کوردستان\n2019/07/14 | 14:36\nهەواڵی کوردستان - کێ شایستەیە و بۆ شایستەیە؟\nزۆربه‌مان ده‌زانین ڕۆمانی (سینۆهە)ی نووسه‌ری فینلاندی به‌ناوبانگ (میكا ڤالته‌ری)، یه‌كێكه له ڕۆمانه به‌ناوبانگه‌گانی ئه‌ده‌بی هاوچه‌رخ.\nڤالتێری به‌م ڕۆمانه فینلاندی به جیهان ناساند، یان هه‌ر نه‌بێت یه‌كێكه له‌و داهێنه‌رانه‌ی، كه وڵاته‌كه‌ی خۆی به جیهان ناساند.\nكێن ئه‌و داهێنه‌رانه‌ی كه فینلاندیان به جیهان ناساند؟ ئه‌و داهێنه‌رانه ئه‌وانه‌ن، كه له ڕێگه‌ی هونه‌ر و زانسته‌وه فینلاندیان به جیهان ناساند، یه‌كه‌م كه‌س هونه‌رمه‌ندی بواری موزیك، سیموفیست سیبێلیۆس بوو، كه به مۆسیقای كلاسیك چووه ڕیزی سیمفۆنیسته‌كانی جیهانه‌وه.\nله جیهانی زانسیشدا، ئه‌و ئه‌ندازیاره گه‌نجه بلیمه‌تانه‌ی كه ته‌لیفۆنی موبیلی (نۆكیا)ی هێنایه كایه‌وه، به‌ڵام كاریگه‌ریی داهێنانی ئه‌مانه، هێشتا به ئه‌ندازه‌ی كاریگه‌ریی ڕۆمانی سینۆهەی ڤالته‌ری به‌رده‌وام نییه، هه‌ر نه‌بێت نۆكیا به‌رامبه‌ر به ته‌كنیكی ئای فۆن خۆی نه‌گرت و له بازاڕه‌كانی جیهاندا كشایه‌وه، به‌ڵام ڕۆمانی سینۆهه، هه‌تا دێت له سه‌رانسه‌ری جیهاندا پڕفرۆشتر و پڕخۆێنه‌رتر ده‌بێت.\nمیكا ڤاڵته‌ری رۆمانی سینۆهه‌ی له ساڵی 1945دا نووسی، ئه‌وه‌بوو، هه‌ر له‌و سه‌ده‌مه‌دا بوو به پڕفرۆشترین ڕۆمان، هه‌ر له ئه‌مەریكا خۆیدا، بۆ چه‌ند ساڵێك به یه‌كه‌می لیستی ڕۆمانه پڕفرۆشه‌كان مایه‌وه.\nڤالته‌ری ساڵی 1908 له‌دایك بوو، یه‌كه‌م ڕۆمانی خۆی له ته‌مه‌نی نۆزده ساڵیدا بڵاو كرده‌وه، ڕۆمانه‌كه ئاوێنه‌ی ژیانی بۆهێمی و سه‌ركێشیی گه‌نجانی پاریسی ئه‌و سه‌رده‌مه بوو، ئه‌م ڕۆمانه زه‌نگی زایەڵه‌ی له‌دایكبوونی نووسه‌رێكی مه‌زن بوو بۆ دونیای ئه‌ده‌ب، ڕۆمانه‌كه له فینلاند پڕخوێنه‌رترین ڕۆمان بوو.\nپاشان كتێبێكی، وه‌ك ڕێبه‌رێك بۆ ئه‌وانه‌ی كه دیانه‌وێت ببن به نووسه‌ر، به ناونیشانی (ده‌ته‌وێت ببیت به نووسه‌ر؟) نووسی.\nله ساڵی 1957 میكا ڤالته‌ری به ئه‌ندامی ئه‌كادیمیای فینلاند هه‌ڵبژێردرا.\nڤالته‌ری به ڕۆمانی سینۆهه ناوبانگی له جیهاندا ده‌ركرد، وه‌كوو ده‌زانین ڕۆمانه‌كه‌ی ده‌رباره‌ی میسڕی سه‌روه‌ختی (ئه‌خناتوون) فیرعەونه‌كانه، به‌ڵام نووسه‌ر خۆی، ته‌نانه‌ت به سه‌ردانیش میسڕی نه‌دیوه، له شاره‌كانی ڕۆژهه‌ڵات و وڵاتانی ئیسلامیدا، ته‌نیا شاری ئه‌ستانبوڵی دیوه.\nئه‌وه‌ی ئه‌و پشتی پێ به‌ستووه، خه‌یاڵ و ئه‌ندێشه‌ی ده‌وڵه‌مه‌ند و زانست و زانیارییه‌كانییه‌تی.\nڤالته‌ری خاوه‌نی 29 ڕۆمان و 15 نۆڤێلێت و شه‌ش دیوانه شیعر و شه‌ش كۆمه‌ڵه چیرۆكی منداڵان و 26 شانۆنامه‌یه.\nئه‌مه جگه له سه‌تان وتار و باس و سیناریۆی فیلم و درامای ڕادیۆ و ته‌له‌ڤزیۆن.\nبه‌رامبه‌ر به‌م ته‌مه‌نه پڕ له داهێنانه، به‌رامبه‌ر به‌م خزمه‌ته گه‌وره‌یه‌ی ئه‌ده‌بی فینلاند و ناساندنی وڵاته‌كه‌ی به جیهان، شاره‌وانیی هێلسنكی پێشنیازی كرد كه تاكوو له‌ژیاندایه، وه‌ك ڕێزلێنان و پێزانین، په‌یكه‌رێكی بۆ بكه‌ن، به‌ڵام ڤالته‌ری به‌م شێوه‌یه پێشنیازه‌كه‌ی ڕه‌ت كرده‌وه: - شاری هێلسنكی پێویستی به په‌یكه‌ری من نییه، هێلسنكی پێویستی به توالێتی گشتییه، مرۆڤ كه بیه‌وێت ده‌ست به ئاو بگه‌یەنێت، توالێتێكی گشتی له هێلسنكییدا نادۆزێته‌وه، بۆیه له‌جیاتی ئه‌وه‌ی پەیكه‌ر بۆ من دروست بكه‌ن، توالێتێكی گشتی دروست بكه‌ن باشتره، ئه‌وه‌یان سوودی بۆ خه‌ڵك زۆرتر ده‌بێت.\nبه‌ره‌و ژووری میوان پێشم كه‌وت، دانیشتم.- چا یان قاوه؟- قاوه بێ زه‌حمه‌ت.به‌ته‌نیا بۆ ساتێك له ژووری میوان دانیشتم، سه‌رنجم یه‌كسه‌ر له‌سه‌ر پكه‌ری كه‌لله‌سه‌رێك نیشته‌وه، كه له سووچێكی ژووره‌كه‌دا دانرابوو.\nلێی ورد بوومه‌وه، ده‌مویست بزانم په‌یكه‌ری چ داهێنه‌رێكه، خه‌یاڵم بۆ چه‌ند كه‌سێكی به‌ناوبانگی لای خۆمان و هه‌نده‌رانیش چوو، به‌ڵام كه باشتر لێی ورد بوومه‌وه، زۆرتر له ده‌موچاوی خاوه‌ن ماڵه‌كه ده‌چوو، ده‌مزانی ئه‌میش ده‌ستی نووسینی هه‌یه، به‌ڵام تۆ بڵێی په‌یكه‌ری بۆ خۆی كردبێت؟- پێده‌چێت نه‌یناسیته‌وه؟گوتم: نه‌خێر، به‌ڵام تا ڕاده‌یه‌ك له خۆت ده‌چێت، وانییه؟گوتی: بۆ نا؟ باشی بۆ چوویت، خۆمم.- خۆت په‌یكه‌رت بۆ خۆت دروست كردووه؟- نه‌خێر، له وڵات له‌لای خۆمان، وه‌ك ڕێزلێنان له‌پای خزمه‌تی زۆرمدا بۆیان دروست كردم.ده‌مزانی كه‌م تا زۆر ده‌ستی نووسینی هه‌یه، به‌ڵام به ئه‌ندازه‌یه‌كی ئه‌وتۆ حكوومه‌ت په‌یكه‌ری بۆ بكات، به‌و ئه‌ندازه‌یه باوه‌ڕم نه‌ده‌كرد.- گوتیان: له‌گه‌ڵ خۆت بیبه‌وه بۆ هه‌نده‌ران، لێره جێگه‌ی شیاومان بۆ نه‌دۆزییه‌وه، هه‌ر له شوقه‌كه‌ی خۆت دایبنێ، با میوانه‌كانت، به‌تایبه‌ت بیانییه‌كان، بزانن تۆ له وڵاتی خۆت چه‌ند گه‌وره‌یت، چه‌ند كوردت به جیهان ناساندووه.كه به‌جێم هێشت، به‌ده‌م رێگه‌وه بیرم له رۆماننووسی گه‌وره‌ی به‌ریتانیا (ئاگاسا كریستی) ده‌كرده‌وه، كه ده‌گوترێت تاكوو ئێستا بەرهەمەکانی پڕفرۆشترین نووسه‌ری جیهانه، ئه‌و 1976 كۆچی دوایی كرد، شاره‌وانیی له‌نده‌ن بۆ یه‌كه‌م جار له ساڵی 2012، پاش 35 ساڵ، ڕه‌زامه‌ندیی دا له‌سه‌ر ئه‌وه‌ی له گۆڤندگاردن، به‌بۆنه‌ی تێپه‌ڕبوونی شه‌ست ساڵ به‌سه‌ر نماییشی شانۆیی ته‌ڵه‌ی مه‌شك، په‌یكه‌رێكی بۆ دابنرێت.\nهه‌ر بۆ زانین، تاكوو ئێستا چوار میلیار له كتێبه‌كانی فرۆشراون، بۆ زۆربه‌ی هه‌ره زۆری زمانه‌كانی دنیا وه‌رگێڕدراون.\nهه‌موو چیرۆك و ڕۆمانه‌كانیشی كراون به فیلم و درامای ته‌لەڤزیۆن و ڕادیۆ.


📊 Articles 372,140 | Images 58,199 | Books 10,788 | Related files 40,284 | 📼 Video 165 | 🗄 Sources 14,066 |\n◄ Result: Found 41, page 1 of 5 Items per page: 🗐 1 🗐 5 🗐 10\n👫 ئاوارە جەلالی | 🏷 Group: Biography | Articles language: 🏳 کوردیی ناوەڕاست\nمن لە ساڵی 1380 ی هەتاوی لە دەنگی کوردستانی ئێران کارم کردوە، دیارە دەبێ ئەوەش بڵێم کە پێش ئەوەی بچمە رادیۆ لە تەلەفزیۆنی نەورۆز کە تەلەفزیۆنێکی ناوخۆی بوو و تەنیا لە شاری کۆیەو دەورووبەری بڵاو دەبووەوە و لە لایەن بەشی فیلمی حدکا بە سەر پەرەستیی هاورێ وهاوکاری بەرێزم کاک عۆمەر غۆلام عەلی دامەزرابوو، کارم دەکرد، پاشان کە تیشک تیڤی دامەزرا بە هەمان شێوە کارم لە گەڵ کردوون، تا ئەو کاتەی کە وڵاتی سوئێدم بۆ ژیان هەڵبژارد. ئێستاش لێرە واتە لە وڵاتی سوئێد ئەندامی حێزبی دێموکراتم و درێژە بە کارەکانم دەدەم بەڵام بە شێوەیەکی دیکە، لە رادیۆ دەنگی کوردستان لە شاری یۆتۆبۆری کار دەکەم و لە رێکخراوی ناوەندی یەکیەتی کوردان لە بەشی راگەیاندن کار دەکەم. وە بەرنامەیەکی تایبەت بە ژنانم هەیە بە ناوی ژیانەوە، کە بەرنامەیەکی رادیۆییەو بە شێوەی راستەو خۆ بۆ ماوەی 2 کاتژمێر بلاو دەبێتەوە.\n🏟 Party K. D. P. Iran\n👫 People type 📺 Informational\n➕ Added by (Hawrê Baxewan) on Dec 14 2008 11:42AM\n👁 This item has been viewed 6,753 times\n📷 Photo file 1.0.1 12 KB Oct 30 2009 12:00AM Hawrê Baxewan\n🔤 بەجەلالی | 🏷 Group: Words & Phrases | Articles language: 🏳 کوردیی ناوەڕاست\n➕ Added by (Ziryan Serçinarî) on Jan 14 2019 2:40PM\n👌 This article has been reviewed and released by (Hawrê Baxewan) on Jan 14 2019 2:47PM\n👁 This item has been viewed 46 times\n📝 پەیامی زەینەب جەلالیان بۆ رۆژی جیهانی ژنان | 🏷 Group: Documents | Articles language: 🏳 کوردیی ناوەڕاست\nپەیامی زەینەب جەلالیان بۆ رۆژی جیهانی ژنان\nبە دڵ و بە گیان رۆژی 8ی مارس لە هەموو ژنانی جیهان پیرۆز دەکەم.\nئەی گوڵاڵە سوورە و رەنگاورەنگەکانی نیشتمانەکەم بۆ لە بەرامبەر زوڵم و زۆردا سەرتان نەوی کردووە؟!\nگوڵاڵە چەماوەکان سەرە نازدارەکانتان بەرز بکەنەوە و سەیری چاوە رەشە پڕ لە ئەسرینەکانتان بکەن، کە سۆی چاوەکانتانی داهێناوە و لە بەرامبەر ئەو ناهەقییە کە بۆ ماف و هەقتان و مرۆڤایەتی بەرامبەرتان ئەنجام دەدرێت، ئەو توڕەییە پەنگخواردووەی چەندین ساڵەی دەروونتان بکەنە هاواری ئازادی.\nئایا ئیدی شینگێڕان بۆ خۆشەویستان و ئازیزانمان و ئازادی، کە دەستمان داوە بەسە؟! ئەی گوڵاڵە زیندانیکراوەکان، من 11 ساڵە شاهیدی بێدەنگییە کوشەندەکەتانم، بەرامبەر ئەو زوڵمەی، کە بەرامبەرتان ئەنجام دەدریت، ئەوە گەورەترین ئازارە، کە بە درێژایی تەمەنم ئەزموونم کردووە.\nوەرن پێکەوە دەست لە دەستی یەکتر بنێنین و هاواری هەقخوازانەمان بە هەموو دونیا بگەیەنین. ئەم کۆت و زنجیرە کە ستەمکاران لە دەست و قاچیان بەستوین تێکبشکێنین و لەگەڵ هاواری ئازادیی جیهاندا ببینە یەک و دان بەخۆداگرتن، لێبوردەیی، خۆسوتاندن و خۆکوشتن بکەینە هاواری هەقخوازانەمان.\nئەی هاوزیندانییە نازدارەکانم، گوێ لەم گۆرانییە دڵنیشنە بگرن، کە ئەم گۆرانییە بە خوێنی هاورەگەزەکانی ئێمە خوڵقاوە.\nبەڵێ خۆشەویستان و ئازیزان، باڵای بەرز و رێک و خەنەیتان بەرز بکەنەوە، سەری دانەواوتان بەرز بکەنەوە، چاوە پڕ لە ئەسرینەکانتان بە ئاوی ژیانی 8ی مارس بشۆرن و توڕەی پەنگخواردوی هەزاران ساڵەتان تێکبشکێنن. بێنە پاڵ ئەم گۆرانییە گەورەییە تاوەکو هیچ ستەمکارێک نەتوانێت ستەم لە ژن بکات.\nمن لە پشت دیوارە بەرزەکانی زیندانەوە بەو ئومێدە دەژیم، کە رۆژێک بە باوەشێکی پڕ لە گوڵی یاسەمینەوە بەرەو لاتان بێم و سەری نەوازشتان بۆ دابنەوێنم و بە دڵە مێهرەبان و بەسۆزەکانتان گوڵێکی یاسەمین پێشکەش بکەم.\n📅 Publication date: 08-03-2019\n➕ Added by (Hawrê Baxewan) on Mar 12 2019 7:15PM\n👌 This article has been reviewed and released by (Ziryan Serçinarî) on Mar 13 2019 9:46PM\n✍ This item recently updated by (Ziryan Serçinarî) on: Mar 13 2019 9:46PM\n👁 This item has been viewed 355 times\n1. 👁 08-03-2019\n👫 جەعفەر حسێن - جەعفەر جەلالی | 🏷 Group: Biography | Articles language: 🏳 کوردیی ناوەڕاست\nجەعفەر حسێن - جەعفەر جەلالی\n⚤ Gender 👨 Male\n👫 People type 📰 Journalist\n➕ Added by (Hawrê Baxewan) on May 20 2013 8:24PM\n✍ This item recently updated by (Hawrê Baxewan) on: May 3 2016 3:00PM\n👁 This item has been viewed 2,653 times\n📷 Photo file 1.0.1 46 KB May 20 2013 8:24PM System Administrator\n👫 جەلا عوسمان عەلی (مامۆستا جەلالی ڕیکخراوەکان) | 🏷 Group: Biography | Articles language: 🏳 کوردیی ناوەڕاست\nجەلا عوسمان عەلی (مامۆستا جەلالی ڕیکخراوەکان)\n👫 People type 🕴 Political activist\n👫 People type No specified\n➕ Added by (Seryas Ehmed) on Sep 12 2018 11:33PM\n👌 This article has been reviewed and released by (Ziryan Serçinarî) on Sep 13 2018 8:10AM\n✍ This item recently updated by (Ziryan Serçinarî) on: Sep 13 2018 8:10AM\n👁 This item has been viewed 1,065 times\n📷 Photo file 1.0.1 152 KB Sep 13 2018 12:30AM Seryas Ehmed\n👫 جەلال ئەمین یارە (جەلالی یارە) | 🏷 Group: Biography | Articles language: 🏳 کوردیی ناوەڕاست\nجەلالی ئەمینە یارە\nجەلالی یارە ساڵی 1947 لە شارۆچکەی پێنجوێنپێنجوێن چاوی بە دنیا هەڵهێناوە، قۆناغی خوێندنی سەرەتایی لە پێنجوێن خوێندووە، قۆناغی ناوەندی لە شارۆچکەی شەقڵاوەشەقڵاوە و شارۆچکەی مەخموورمەخموور تەواو کردووە، ئامادەیی پیشەسازی لە سلێمانی تەواوکرووە، ئێستاش (2019) نیشتەجێی شاری سلێمانیە.\n🏙 Cities ⚪ Penjween\n👫 People type ✍ Writer\n➕ Added by (Ziryan Serçinarî) on Jun 16 2018 9:42PM\n👌 This article has been reviewed and released by (Hawrê Baxewan) on Jun 16 2018 10:50PM\n✍ This item recently updated by (Ziryan Serçinarî) on: Mar 13 2019 9:13PM\n👁 This item has been viewed 1,946 times\n📷 Photo file 1.0.2 43 KB Mar 13 2019 6:40PM Ziryan Serçinarî\n📷 Photo file 1.0.1 60 KB Jun 16 2018 10:17PM Ziryan Serçinarî\n1. 👁 پێنجوێن و بیرەوەریەکان: کورتە باسێکی مێژوویی پێنجوێن\n👫 جەلال بابالە مارف - جەلالی حاجی بابال | 🏷 Group: Biography | Articles language: 🏳 کوردیی ناوەڕاست\nجەلال بابالە مارف - جەلالی حاجی بابال\nساڵی 1964 لەشارۆچکەی تەوێڵە لەدایک بووە. لە 1979پەیوەندیی کردووە بە رێکخستنەکانی (کۆمەڵەی رەنجدەرانی کوردستان) ەوە. ساڵی 1985 بووە بە ئەندام پۆل. لە 1987بۆ چەند مانگێک بووەتە پێشمەرگە و پاشان لەڕیزەکانی رێکخستندا درێژهی بەخەبات داوە.جەلال لەهەردوو خۆپیشاندانەکانی ساڵانی 1983 و 1987 وەک کادرێکی چالاکی رێکخستن رۆڵێکی گرنگی هەبوو لەسازدان و جۆشدانی جەماوەر بۆ بەرەنگاربوونەوەوی دەزگا سەرکوتکەرەکانی رژێم لەناوچەکە. ساڵی 1991 بەشداریی لەڕاپەڕیندا کردوە. هەربۆیە لەسەرەتای ساڵی 1993 کراوە بەکارگێڕی کۆمیتەی رێکخستنی هەورامانی (ی ن ک). لەبواری هونەریشدا رۆڵێکی باشی هەبووە و وەک ئەکتەری شانۆ ئەندامی تیپی نواندنی هەڵەبجە بووە. هەمان ساڵ لێپرسراوی لیژنەی هەورامانی یەکێتیی هونەرمەندانی کوردستان بووە. هەروەها خاوەنی چەندین هـۆنراوە و چیرۆکە کە تائێستاش پارێزراون و بلاونەکراونەتەوە.\nرۆژی 25-12-1993 گەیشتۆتە کاروانی نەمرانی کوردستان.\n🏙 Cities ⚪ Halabja\n👫 People type 🎭 Theatrical\n👫 People type ✍ Poet\n👫 People type ✍ Story-writer\n➕ Added by (Hawrê Baxewan) on Mar 8 2009 12:28PM\n✍ This item recently updated by (System Administrator) on: Jan 21 2017 1:55PM\n👁 This item has been viewed 3,813 times\n1. 👁 25-12-1993\n👫 جەلال جەلالی زادە | 🏷 Group: Biography | Articles language: 🏳 کوردیی ناوەڕاست\nجەلال جەلالی زادە\nساڵی 1960 (1339 هەتاوی) لە دایک بووە. دوکتۆرای فێقە و مافی ئیسلامی لە ساڵی 1376 هەتاوی لە تاران گرتوە و مامۆستای زانکۆی کوردستان (سنە) یە. جەلالیزادە نوێنەری شارەکانی سنە و دیواندەرە لە پەڕلەمانی ئێران بوو. جەلالیزادە ئەندامی کارای کۆری زانستی زمانی کوردییە.\nبەرهەمی بڵاوکراوە (کتێب) بە فارسی\n"کردها نوادگان مادها"\n"سفر آخر (تراژدی واقعی یک خانوادەی کرد)"\n"آینەی احکام در فقە شافعی"\n👫 People type 🔨 Parliament Member\n➕ Added by (Hawrê Baxewan) on Dec 9 2008 10:42AM\n👁 This item has been viewed 2,209 times\n👫 جەلال حاجی حسێن - جەلالی حسە کەلۆش | 🏷 Group: Biography | Articles language: 🏳 کوردیی ناوەڕاست\n💓 Alive? ✖ ✖\n🏟 Party Kurdish Socialist Party - PASOK\n👫 People type 😞 Victim of civil war\n➕ Added by (Hawrê Baxewan) on Aug 9 2011 7:05PM\n✍ This item recently updated by (Hawrê Baxewan) on: May 3 2015 10:51AM\n👁 This item has been viewed 16,710 times\n📷 Photo file 1.0.1 13 KB Aug 9 2011 7:05PM Hawrê Baxewan\n✌ جەلالی | 🏷 Group: Martyrs | Articles language: 🏳 کوردیی ناوەڕاست\n🏟 Party Khabat Organization\n➕ Added by (Manu Berzincî) on Aug 15 2015 4:29AM\n👁 This item has been viewed 2,205 times\n📷 Photo file 1.0.1 28 KB Aug 15 2015 4:29AM Manu Berzincî\n| Page generation time: 5,694 second(s)!


منیش دەڵێم مادەی 140 جێبەجێ کرا..جەلال چوارتایی\nدوو لێدوان سەرنجی منی زۆر ڕاکێشا ، لێدوانێکیان هی تاڵەبانی و ئەوی دیکەشیان هی بارزانی بوو .هەرچی گوتەکەی تاڵەبانییە لە دوای سەردانیکردنێک بۆ تورکیا هات ، کاتێک پرسیاری دەوڵەتی کوردیان لێکرد تەنها بە دوو وشە وەڵامی دانەوە و گوتی "خەونێکی خۆش " .ئەو کات زۆر کەس بابەتیان لەسە ئەم گوتەیە نوسی و تەنانەت زۆر کەس تاڵەبانیان وەک کەسێکی دژە دەوڵەتی کوردی پێناسە کرد ، بەڵام من هیچ لێدوانێکم لەو بارەیەوە نەدا، نەک لەبەرئەوەی لێدوانەکەی تاڵەبانیم لەلا پەسەند بێت بەڵکو لەو ڕوانگەیەوە هیچم نەوت توانای بەڕێوەبەرانی باشووری کورستانم باش لەبەر چاو بوو .دەمزانی ئەو بەڕێوەبەرایەتیە تەنها ناوێکی زلە دەنا وەک ناوەڕۆک هێجگار پوچەڵ بوو، یان باشتر بڵێم بەڕێوەبەرایەتیەک بوو کە هاوشێوەی ئەو دەهۆڵە وابوو کە لە دوورەوە هەست بە خۆشی دەنگی دەکرا .چونکە هەم بەڕێوەبەرایەتیەک نەبوو کە توانای میلەت پاراستن و تەنانەت خۆ پاراستنیش هەبێت ، هەم بەڕێوەبەرایەتیەک بوو کە تەواو هەڵوەشاو و میلیشیا بازاڕی و گرێدراو بە داگیرکەرانەوە بوو .ئەم دوو دیاردەیەش هیچ کاتێک نابێتە ئەو زەمینە سازیە کە دەوڵەتی کوردی تێدا دابمەزرێت (لەو باوەڕەدام تاڵەبانیش باش هەستی بەو دوو دیاردەیە کردبوو) .\nمەبەستی ئەم بابەتە پەیوەست نییە بە دەوڵەتی کوردی و گوتەکەی تاڵەبانیەوە ، بەڵکو مەبەست لەم بابەتە ئەو گوتە هەمەڕەنگەی بارزانییە کە زۆر کەس تورەکەیان بۆ هەڵبەست و تورەکەکەشیان بە بەتاڵی مایەوە ، ئەو گوتەیەش ئەوە بوو کاتێک چەتەکانی داعش هێرشیان کردە سەر موسڵ و داگیریان کرد ، دەستبەجێ بارزانی گوتی "مادەی 140 جێبەجێ کرا" .\nکاتێک بارزانی ئەم گوتەیەی درکاند، دڵی زۆر کەسی خۆش کرد بەڵام من خەمبار .ئەوانەی بەم گوتەیە دڵخۆش بوون کەسانێک بوون کە بە چاو بیردەکەنەوە و هەمیشە گوێیان بۆ بیستنی گوتەی هەمەڕەگ ڕاگرتووە، ئیتر بەبێ ئەوەی بۆ بچوکترین پێشهات مێشکیان بخەنە کار ، زۆربەی ئەوانەی شاگەشکە ببوون بەم گوتەیە ئەو ئەفرادانەی حیزبی دیموکرات بوون کە نزیکەی 30 ساڵە ڕۆژهەڵاتی کوردستانیان فەرامۆش کردووە و بوونەتە موچەخۆری بارزانی و خۆیشیان نازانن بە چیەوە خەریکن .\nخەمباری من لەوەوە دەهات کە دەمبینی کەسانێک فریوی ئەم گوتەیەیان خوردووە کە سەردەمانێک چارەنووسی بەشێک لە میلەتی کوردیان لەژێر دەستدا بوو ، چونکە من بە بیستنی ئەو گوتەیەی بارزانی، سوڵتان هاشم و نزار خەزرەجیم بیر کەوتەوە کە ئەم دوو کەسە لە دوای عەلی کیمیایی و سەدام حسێنەوە دەهاتن لە زیندە بە چاڵکردنی کوردان و ئەنفالی بەد ناودا .کاتێک هەوڵی بە دادگایی گەیاندنی هەردوو تاوانبار سوڵتان هاشم و نزار خەزرەجی درا، سەرانی باشووری کوردستان بوونە پارێزەریان و لە هەموو سزادانێک پاراستیانن ، بیانوەکەشیان ئەوە بوو کە گوایە سوڵتان هاشم و نزار خەزرەجی پەیوەندیان بە سەرانی باشووری کوردستانەوە هەبووە .هەڵبەت ئەو گوتەیەشیان ڕاستبوو کە پەیوەندی هەبوو بەڵام نەک پەیوەندیەک کە ئەو دوو تاوانبارە هاوکاری کورد بووبێتن بەڵکو پەیوەندییەک کە سەرانی کورد گرێدراوی ئەو دوو تاوانبارە بوون و گەورەترین زەمینەشیان ساز کردبوو بۆ جینۆسایدکردنی نەتەوەی کورد .\nبە بیستنی گوتەکەی بارزانی کاتێک گوتی "مادەی 140 جێبەجێ کرا" یەکسەر خەیاڵم بۆ ئەوە چوو کە جێبەجێکردنەکە بەو شێوەیە دەبێت کە بەعسیەکان نەخشەیان بۆ کێشاوە ، ئەو نەخشەیەش هەمان حوکمە زاتیەکەی سەدام حسێنە کە پارێزگاکانی سلێمانی و هەولێر و دهۆکی دەگرتەوە .یەکسەر خەیاڵم بۆ ئەوە چوو کە نیازی بارزانی لەم گوتەیە وازهێنان و فرۆشتنی ناوچە داگیرکراو و دابڕاوەکانی کوردستانە .\nکات هات و چوو ئەم ڕاستیە سەلما .ئەویش ڕادەستکردنی هەموو ناوچە دابڕاوەکانی هەردوو پارێزگای نەینەوا و هەولێر بوو بە چەتەکانی داعش .دەنا ئەگەر ڕادەستکردنی ئەو ناوچانە نەبێت ئەی دەبێت چ ناوێک لەوە بنرێت کە لە ماوەی چەند ڕۆژێکی زۆر کەمدا هەر لە شەنگالەوە تا تلکێف ، هەر لە زومارەوە تا مەخموور بە دەیان شار و شارۆچکە و سەدان و بگرە هەزاران گوندەوە بۆ کۆمەڵە چەتەیەک چۆڵ بکرێت بەبێ ئەوەی بچوکترین بەرگری لە هیچ جێگەیەک بکرێت و تەنانەت بەبێ ئەوەی هێزەکانی پارتی دیموکراتی کوردستانی عێراق تەنها گولەیەکیشیان بە ڕووی چەتەکانی داعشدا تەقاندبێت ، تۆ بڵێی تەقەنەکردن بە ڕووی چەتەکانی داعشدا سەرچاوەی لەو حیکمەتەی بارزانیەوە وەرگرتبێت کە دەیگوت "باوی چەک نەماوە" !! ؟؟ .داگیرکردنی هەموو ڕۆژاوای ڕووباری دیجلە هەر لە زومارەوە تا شەنگال (کە ڕووبەرەکەی لە ڕووبەری پارێزگای دهۆک زیاترە) تەنها 19 پێشمەرگە شەهید دەبن کە هەر نۆزدەکەش پێشمەرگەی یەکێتی نیشتمانی کاردستان بوون و لە ناوچەی زومار گەمارۆ درابوون .\nسەرسوڕمان ئەوەیە کە لەم کاتەدا هەموو هەڵوێست وەرگرتنەکەی پارتی دیموکراتی کوردستانی عێراق ئەوەیە کە چەکی قورسیان بە دەست دەگات !!! ئاخر ئێوە بەو هەموو چەکەی لە بەر دەستتاندا بوو نەتانتوانی تەنها سەعاتێک بەرگری بکەن و تەنانەت یەک گولەشتان بەڕووی چەتەکانی داعشدا نەتەقاند ئیتر دەبێت چ سودێک لە چەکی دیکە وەربگرن کە هەم تەقەی پێ نەکەن و هەم ئەوەش ورەی هێزەکەتان بێت ؟ ئاخر ئەگەر تۆ تەقە نەکەیت، ئیتر چەکت بۆ چییە ؟ خۆ بەم حاڵەی ئێستاتانەوە، ئەگەر چەکی دنیاشتان هەبێت هەر گورگان خوارد دەبن !!!\nکەپکی حەمەد ئاغا و کڵاوقاسم، دوو گرد یان باشتر بڵێم دوو شاخی وشکەڵانی و بێ ئاوەدانین و دەکەونە پارێزگای هەولێر .پارتی دیموکراتی کوردستانی عێراق بە ساڵان دژ بە یەکێتی نیشتمانی کوردستان لەسەر ئەو دوو شاخە شەڕی بەرپا کرد و بە هەزاران کەسیشی تێدا بە کوشتدا ، بەڵام ڕووبەرێکی بەرفەرەوان لە باشووری کوردستان بە خاک و دانیشتوانەکەیەوە ڕادەستی دوژمن دەکات بەبێ ئەوەی تەنها یەک گولەی تێدا بتەقێنێت ، دەبێت ئەمە چ حیکمەتێکی تێدا بێت ئەگەر جێبەجێ کردنی مادەی 140 نەبێت بە ڕووە پێچەوانەکەیدا ؟ ئاخر سەرنجی ئەوە دراوە ئەو ناوچانەی ڕادەستی چەتەکانی داعش کراوە لە هەرسێ وڵاتی "قەتەر و بەحرەین و جیبۆتی بەسەر یەکەوە" گەورەترە ؟ ئایا گرنگی ئەو هەموو ناوچانە لە گرنگی کەپکی حەمەد ئاغا و کڵاوقاسم کەمتر بوو کە ئاوها بەبێ تەقە ڕادەستی دوژمنتان کرد و لەسەر ئەو دوو چیایەش هەزاران کەستان کوشت و هەزارانی دیکەشتان بە کوشتدا ؟ ئەرێ دەبێت دار و بەردی چیا وشکەڵانیەکانی کەپکی حەمەد ئاغا و کڵاوقاسم لە خوێنی زیاتر لە یەک ملیۆن کوردی ناوچەکانی (شەنگال و سنون و کەسک و ڕەبیعە و زومار و عەینزالە و تلکێف و بەعشیقە و بەهزانی و بەرتەڵە و حەمدانیە و خازر و وانک و مەخمور و گوێر و مەلاقەرە و هەزاران گوندی دەوروبەریان ) بە بەهاتر و خۆشەویستتر بێت کە ئاوها ئەو هەموو خەڵکەتان بە مەرگ سپارد و لەسەر دار و بەردەکانی کەپکی حەمەد ئاغا و کڵاوقاسمیش هەزاران کوردتان قەتڵوعام کرد ؟\nوەڵامی ئەم پرسیارانە و هەزاران تاوانی دژە مرۆڤانە کە لەو ناوچانەدا ڕوویداوە بۆ بەرپرسانی سەرەکی ئەو ڕووداوانە بەجێ دەهێڵم .